Mestr Pierrès, pe den guiziec ar bourg/IV - Wikimammenn\nMestr Pierrès, pe den guiziec ar bourg/IV\n◄ Demeus a ingaldet ar Moneiziou, ha demeus o c’hen-accord gant ar Poeziou ha Muzuriou Danjer demeus a usach ar Poeziou hac ar Muzuriou ancien Demeus a ingalder an instrumantchou a servich da boeza ha da vuzuri ►\nDanjer demeus a usach ar Poeziou hac ar Muzuriou ancien.\nJoaus bras demeus an issu vad e zoa o paouez obten dre ar rêson, mestr Pierrès, en eur starda e zorn d’ar mêr, a reas dezàn nn discoursic-mâ :\n« An ignorant n’en deo nemet ur feneant pehini ne gred qet, rac ne fell qet dezàn desqi : dispris a ra ar pez ne voar qet, hac e varn qement so evel a ra un dall deus al liouyou. Ar güir anaoudeguez eus ar pez a zo util a assur peoc’h ha boneur an dud. Piou a elfe conta an difficulteou, an discussionou o deus lec’h en Franç en ur bloa hepqen var lealdet ar poeziou ha muzuriou, eus a bere al lezen e deus evit objet da voarantissa an oll ! Mes, sònjal a rit-u, Autrou mêr, e zeo facil obten ar goarantiach-se hep ar sicour, hep ar sclêrijen a c’houlen peb tra evit beza pratiqet utilamant ?\n— Ha c’houi elfe, eme ar mêr, va renta capabl d’en em difen va-unan a enep fraudelez ar varc’hadourien, ha da assuri da dud va c’hommun ar goarantiach a zeziràn evidòn va-unan ? rac, arauc tout, da bepini e hini.\n— Da bepini e hini, daccord, mes gant condition da nonpas noazout da vouiriou an nessa. Qent mont pelloc’h, touit din ractal e refot terri publicamant, en eur antreal en ho commun, ho poeziou hac ho muzuriou ancien, pere a zo difennet, abalamour ma zint faus, ha contrel d’al lezen.\n— Me en tou dêc’h, eme ar mêr.\n— Mad evelse ; rac ar güella sermon, ar güella ordrenanç, eo an exempl ha nonpas ar gomz.\n— Torret e vezint, m’en assur dêc’h, rac me zo marc’hadour hed, qeuneud hac amann ; hac ar re all a dleyo ober er memes tra qerqent.\n— Ervad a reot : an oll a dle en em gonformi d’al lezen : lennit ar C’hod ; pa brononç ur boan pe un amand, ne lavar qet : hen a hen ; mes nep piou benac a implijo poeziou ha muzuriou na vezint qet conform d’al lezen, pe piou benac en devezo tromplet dre usach poeziou pe muzuriou faus. Dalc’hit ar princip-se evit certen, penos an ingalder deus ar moneiz en em liam stard da hini ar muzur. Pebes confusion, ma rafe pepini e boez, e arc’hant ! ar goad a ruillfe souden e peb marc’hat. Princip fondamantal : D'ar Gouarnamant hepqen ec’h apparchant da etablissa ha da gonservi lealdet ar moneiz hac ar muzuriou.\n— Ar güerzer gant faus poeziou a eller, hep lavaret re, comparachi ouz ar fals-moneizier, mar paeer anezàn en arc’hant mad.\n— Penos eta, Autrou ?\n- Dré ur rêson simpl : mar teuer dre ar faus muzur, da receo pemp dre gant a nebeutoc’h deus a ur varc’hadourez a dalvesse cant franc, ha ma teufet evit e baea, da gonta dezàn uguent pez a 5 franc, e zeo certen mad penos nontec eus ar peziou-ze a vije suffisant evit ar baeamant. Dre effet ar flauderez e zeus teuzet unan en dorn ar prener ; hac an alteration-se, an diminution-se euz an dalvoudeguez, piou en deus e broduet ?\n— Ar güerzer, hep douetanç.\n— Ia, ar güerzer, pehini, deus a ur muzur faus hepqen, en em ra qement all a beziou mad a voneiz. Ar güerzer, e qementse danjerussoc’h eguet ar fals-moneizier, eus a behini ar pez, en difin, n’en em deuz nemet en dorn unan hep muiqen.\nRac-se, Autrou mêr, nep exception ebet en accomplissamant un dever a ra güir an oll ; hac a hend all, ha neo qet bet scrifet : Ne pezo qet ur poez hac ur poez, hac ar balanç flaudelus ha pe deo-hi qet en abomination dirac Doue ?\n— Dirac Doue ! dirac Doue ! ia ; mes ar varc’hadourien ne doujont qet nemeur anezàn.\n— Ur maleur bras eo ; rac, anes se, n’ho pe netra da ober evit assuri al lealdet en ho commun ; mes, pa zeo autramant, pa zeo güir an nerz just demeus al lezennou ha demeus ar vajistratourien a dle presta e zicour d’an oll, na espernit qet ar poursuou a enep ar feiz fall.\n— Nebeut a aoun e zeus diouz an amand, hac ar profitoü a zo en-tuont dezàn.\n— He bien ! grit neuze calz a drous, calz a vrud : ra deuyo an hini n’en deus aoun na diouz Doue na diouz an amand, da gavout aoun da goll e reputation a honestis. Pa na eller touch ar speret, e zeo ret en em guemer ouz ar matier.\n— Mes c’hoas e zeo ret din gouzout penos, hep re a studi, ec’h ellàn laqat menteni ar reglamanchou var an ingalder. Ezet eo dêc’h sclêrijenna ac’hanòn var se oll ; rac guelet a ràn ec'h ouzoc’h tout.\n— Tout ? oh ! nan ; mes un nebeudic eus a veur a dra. Lennet e meus meur a levr, hac e meus dalc’het em memor ar pez necessera, hac a zebitàn gant plijadur vras d’an neb a ra din an enor d’am zelaou. Marteze oc’h eus-u ive lennet Simon a Vontroulez, ar Beilladegou, ar Pautr côs Richard, hac al levric bian grêt evit prepari da zesqi anavezout ar Poeziou ha Muzuriou neve, pehini a dle beza bet distribuet er Finistèr hac e Costez-an-Nord, er bloa tremenet.\n— Oh ! ia, ha gant plijadur vras, m’en assur.\n— Var ze e sònjàn ec’h ouzoc’h un dra benac eus ar Poeziou ha Muzuriou nevé ?\n— Un nebeudic. Beza ho pefe-u ar vadelez da zont c’hoas d’o explica din ?\n— Ia, gant joa, varc’hoas, e foar Montroulez, ha var blacen ar Marc’hallac’h memes ; rac var ar c’hamp a vataill eo e tisqer ar brezel. Nep na vel an dud nemet el levriou, na studi qet an den ebars an den, a ello comz, scrifa ervad, mes ne yêlo qet e founç an traou ; dre an œuvrach eo e teuer da veza artizan.\n— Qen a vezo eta varc’hoas evit hon experiançou.\n— Ia, hon experiançou ; ar guella instruction eo.\nAdtapet diwar « https://br.wikisource.org/w/index.php?title=Mestr_Pierrès,_pe_den_guiziec_ar_bourg/IV&oldid=78911 »\nKemmoù diwezhañ degaset d'ar bajenn-mañ d'an 29 Du 2015, da 16:56.


Neustria | Becedia\nNeustria a veze graet eus rouantelezh frank ar gwalarn, bevennet gant al Liger er su ha gant ar Schelde pe ar Samara er biz, da vare ar Verovegiz. Broioù Naoned ha Roazhon a oa perzh anezhi. Kemeret he doa Neustria lec’h rouantelezh galian-roman Syagrius bet sujet gant Klodowig e 486. Pa varvas e vab Kloter 1añ e 561 e voe rannet e rouantelezh (Regnum Francorum) etre e bevar mab. Gant Chilperig 1añ ez eas un tiriad a voe graet Neustria anezhañ. Aostrazia er biz, Bourgondia er gevred hag Akwitania er mervent a oa an teir rouantelezh vras all. Reuz a savas etre Neustria hag Aostrazia. Renet e voe Neustria gant meur a roue, Kloter II ha Thierry III en o zouez betek diwezh ar VIIvet kantved pa dapas penntierned Aostrazia dont da vezañ mistri warni.\nDa vare ar Garolegiz ne oa ket Neustria ur rouantelezh anezhi ken. Hec’h anv avat a chomas ha pa ne dalveze ket pelloc’h evit an tiriad a oa etre ar Saena hag al Liger. En VIIIvet kantved, goude alouberezh Gwened gant Pepin Verr e 753, e voe savet marzoù Breizh e korng Neustria da dalañ ouzh arsailhoù ar Vretoned. Roland e oa brudetañ prefed marzoù - pe markiz – Breizh ha pa oant peurliesañ dindan veli tiegezh frank ar Widonided, konted Naoned anezhe.\nE-kerzh eil hanterenn an IXvet kantved e voe gounezet ul lodenn vat eus korng Neustria gant ar Vretoned. Evit ar Skaniz en em staljont e norzh Neustria a zeuio da vezañ Normandi. Paket e gwask an durkez e rankas rouaned ar Franked sevel daou varz a Neustria, unan a-enep an Normaned hag egile a-enep ar Vretoned. Berengar, tad-kozh Yuzhael Berengar kont Roazhon, harp pennañ Alan Varvek er brezel evit adc’hounit Breizh, an hini oa bet penntiern diwezhañ marzoù Normandi. Gant ar Robertiz, hendadoù ar Gapesianiz e voe dalc’het marzoù Neustria a-enep Breizh.\nGuillotel Hubert, « Une autre marche de Neustrie », e Onomastique et Parenté dans l'Occident médiéval, Oxford, Linacre College, Unit for Prosopographical Research, dastumad « Prosopographica et Genealogica / 3 », 2000, 310 p., p. 7-13


Pajenn:Juluen - An Ankelc her.djvu/41 - Wikimammenn\nPajenn:Juluen - An Ankelc her.djvu/41\nec’h int. Alïesoc’h e vezont e Kêr-foulet evit e Kervarrek, ha n’oun ket hag e n’o defe ket grêt ar c’hoari-man evit chachan diganin eur gwenneg bennak d’o godel,… evit kaout peuc’h ha bean ar sioulan ma c’hallfe war ar jeu man.\nHag e gwirione, adalek ma vro krog ar vrud da redek, penôs e vo an ti-man, eun ti pleustret gant an diaoul, pe eur spontailh all bennak ; achu d’an dud da zont da c’houlenn hen feurmi. Hag an ôtrou, petra laro ? Ma ne ven ket tamallet c’hoaz ! Ha lammet ma gopr diganin ! (Ermez e klever trouz)… Glevet ket, ’meus aoun int arru… ha petra rin-me ? Ma karjen bean harzet anê da zont aman, arôk Gourmikêl ? Met breman ’on re zivezat ! Ha keuz arôk ma ne ve ket, keuz goude ne dalv ket !\nAR BOBALEON — LUCH AR BITOUZ HAG AN DILOJERIEN\nAllo ! pôtred, an treo-man ac’han buan ! Betegout na teufe c’hoaz an diaoul da gerc’hat anê !\nBuanan ma c’hallfomp, Luch ar Bitouz. Met roet d’imp eun tamm amzer ’velkent ; me gred hon heus hastet awalc’h betek breman, — e tiver dija an dour diouzin !\nYa ! Ya ! Ya ! pôtred, marvat n’eo ket red d’ac’h ’n em lac’han.\nAR MEMES RE — AN ARCHERIEN — AR BARNER\nAr Barner (Luch ar Bitouz hag e bôtred a zo nec’het bras)\nNann ! Nann ! n’et ket da vont re vuan, ma welfomp eun tamm penôs eman kont gant ar jeu-man, pôtred !! Rak, adalek ma n’eus bet gwelet den ebet, troïdeller ebet o tont e ti-man, nag o filostât wardro, an dodion hag an drouz hag ar jolori a ve aman bemde, n’hallont bean nemet eus perz Luch ar Bitouz pe e wreg ! Darn a lâro, a dra zur, e teu an diaoul, pe kornandoned aman ; met n’eo ze nemet kôjou gwrac’hed koz, ha ne dleer ket ober muioc’h a van oute evit kastell an Taro ouz eun tôl avel poac’h !\nAr wirione ’zo ganac’h, otrou « juj ». Hag evel d’ei breman, ma roulo !\nAdtapet diwar « https://br.wikisource.org/w/index.php?title=Pajenn:Juluen_-_An_Ankelc_her.djvu/41&oldid=107697 »


Gavrilo Princip (25 a viz Gouere 1894 - 28 a viz Ebrel 1918) a oa un den yaouank hag a lazhas an arc'hdug Franz Ferdinand Aostria hag e wreg Sofía Chotek e Sarajevo e 1914. Kement-se a voe kaoz d'ar Brezel-bed kentañ da darzhañ.\nGanet e voe Princip en Obljaj, e Bosnia-ha-Herzegovina. Ezel e oa eus ur c'helc'h broadelourien serb, stag ouzh luskad an "Dorn Du", a glaske unaniñ Bosnia ouzh Serbia.\nD'an 28 a viz Mezheven 1914 e oa an arc'hdug Franz Ferdinand, hêr da gurunenn impalaeriezh Aostria-Hungaria, da vont da Sarajevo. Tennet e voe warnañ ha war e wreg gant Princip, ha mervel a rejont buan goude.\nKlask a reas Princip en em lazhañ, met harzet e voe. Barnet e voe ha kondaonet da vezañ toullbac'het e vuhez-pad. Mervel a reas diwar an dorzhellegezh er vac'h e 1918.\nAdtapet diwar « https://br.wikipedia.org/w/index.php?title=Gavrilo_Princip&oldid=1616121 »\nKemmoù diwezhañ degaset d'ar bajenn-mañ d'an 29 Gen 2015, da 09:15.


klas - Wikeriadur\nklas /klasː/ gourel (liester : klasoù)\nRummad kargidi, soudarded\nPemzek deiz 'zo, dre eun abardaevez glao-pil, e tegouezas Erwan, a-gevret gant eur c'hant a soudarded eus ar c'hlas c'houezek, e Kanienn ar Bineg. — (Abeozen, Dremm an Ankou, Skridoù Breizh, 1942, p. 12.)\nRummad plasoù en trenioù, en nijerezioù\n− A-drek an draf ? Bountañ a reont warnoc'h bilhedoù a gentañ klas, hag an tren darev da vont kuit. [...]. — (Aleksandr Soljenitsyn, lakaet e brezhoneg gant Ernest ar Barzhig, Ti Vatriona, Al Liamm, 1976, p. 36.)\nDasparzh ar skolidi en ur skol diouzh o derez studi\nHarry a oa bet o troc'hañ e vlev aliesoc'h eget an holl baotred all eus e glas met se ne rae mann ebet rak derc'hel a raent da hiraat, a-hed hag a-dreuz. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 25.)\n(Dre astenn-ster) Sal ma vez graet skol\nRust e oa, speredek, ha komz a reas outo didroidell kenkent ha ma voent azezet er c'hlas. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 140.)\ngalleg : classe (fr)\nAdtapet diwar « https://br.wiktionary.org/w/index.php?title=klas&oldid=241688 »\nKemmoù diwezhañ degaset d'ar bajenn-mañ d'an 25 Gwe 2017, da 04:32.


Hip hop : diforc'h etre ar stummoù - Wikipedia\nHip hop : diforc'h etre ar stummoù\nHip hop (kemmañ)\nStumm eus an 23 Eos 2020 da 12:49\n33 okted ouzhpennet , 1 bloaz zo\nStumm eus an 16 Mez 2014 da 00:03 (kemmañ)\nBrezfunk (kaozeal | degasadennoù)\nStumm eus an 23 Eos 2020 da 12:49 (kemmañ) (dizober)\n[[skeudenn:Hip hop.jpg|thumb|350px|B-Boy e [[Ljubljana]] e Slovenia]]▼\nUl luskad sevenadurel hag arzel eo an '''hip hop''', deuet war wel er bloavezhioù 1970 er [[Bronx|South Bronx]] e [[New York]]. Pa gomzer eus hip hop e vez alies anv eus ar sonerezh hip hop, met n'eo ket nemet an dra-mañ, meur a zoare arz a zo estregeti e-barzh ar sevenadur-mañ : an dañs ([[breakdance]]), ar [[graffiti]], an deejaying ([[disk-jockey]]), hag elfennoù all c'hoazh. Tennañ a ra e orin an hip hop eus [[ghetto]]ioù du New York. Ledañ a reas er vro a-bezh hag er bed betek dont da vezañ bremañ ur sevenadur kêr a-bouezh.▼\nUl luskad sevenadurel hag arzel eo an '''hip hop''', deuet war wel er bloavezhioù 1970 er [[Bronx|South Bronx]] e [[New York]].\n▲Ul luskad sevenadurel hag arzel eo an '''hip hop''', deuet war wel er bloavezhioù 1970 er [[Bronx|South Bronx]] e [[New York]]. Pa gomzer eus hip hop e vez alies anv eus ar sonerezh hip hop, met n'eo ket nemet an dra-mañ, meur a zoare arz a zo estregeti e-barzh ar sevenadur-mañ : an dañs ([[breakdance]]), ar [[graffitigrafiti]], an deejaying ([[disk-jockey]]), hag elfennoù all c'hoazh. Tennañ a ra e orin an hip hop e orin eus [[ghetto]]ioù du New York. Ledañ a reas er vro a-bezh hag er bed betek dont da vezañ bremañ ur sevenadur kêr a-bouezh.\nAr sonerezh hip hop a vez alies anvet [[rap]], met ar rap a zo un doare da ganañ en ur pouezhañ war ar gerioù, gizh ar MCing. Ar sonerezh hip hop a zo stummoù liesseurt enni : "beatoù" an DJ ([[Disc Jockey]]), pe ritmoù an MC ([[Master of Ceremony]]), a zo graet [[slam]] anezho. Kaoz zo eus "sonerezh hip-hop" pa reer gant un DJ pe ur beatboxer hag unan pe meur a MC.\n▲[[skeudenn:Hip hop.jpg|thumb|350px|B-Boy e [[Ljubljana]] e Slovenia]]\nTout an doareoù arz-mañ a oa anezho a-raok an hip hop met un dro-spered a ziwanas anezho, dibar e godoù : ur filozofiezh, emzalc'hioù, ar stil d'en em wiskañ, sevenadurioù kêr.\n=== Pennadoù liammet gant an hip hop ===\n* [[Low bap]]\n=== RapperRaperien vrudet ===\n* [[Public Enemy]]\n* [[Snoop Dog]]\n* [[50 cent]]\nAdtapet diwar « https://br.wikipedia.org/wiki/Dibar:MobileDiff/1883627 »


Ar pont bras, bet doursan gwechall, e Pontrhydyfen\nPontrhydyfen zo ur gêriadenn e Cwm Afan, e kreisteiz Kembre, e distrig Castell-nedd Port Talbot. Emañ e tor ar menezioù ma eien an Afon Pelenna o kemberiñ gant ar stêr Afan. Eno ez eus ur pont bras e-kreiz ar gêriadenn, savet e 1825. Hennezh eo Y Bont Fawr ("ar pont bras"), hag a oa gwechall ur doursan a gase dour eus ar stêr Afan d'ul labouradeg houarn. Bremañ ne dremen mui nemet tud war varc'h-houarn pe tud war droad warnañ.\nEr c'hreisteiz emañ kêriadenn Cwmafan ; er gornaoueg emañ kêr Castell-nedd.\nRichard Burton, aktor\nIvor Emmanuel, aktor ha kaner\nRebecca Evans, kanerez opera\nGeraint Griffiths, kaner, soner hag aktor\nAdtapet diwar « https://br.wikipedia.org/w/index.php?title=Pontrhydyfen&oldid=1871406 »\nKemmoù diwezhañ degaset d'ar bajenn-mañ d'an 18 Ebr 2020, da 09:41.


Pajenn:Ar Prat - Nozveziou an arvor, 1909.djvu/156 - Wikimammenn\nPajenn:Ar Prat - Nozveziou an arvor, 1909.djvu/156\nspier kavet ganto o rodellat wardro an teltennou. An aon rak ar maro a reas d’an den ma anzav en doa e gwirionez soubet Gwennig an anouez : gouzout a rea ervad e varvche gant an anken o welet he zae wenn mastaret en doare-ze ; gouzout a rea ivez e raje kalz poan da Gonan, e enebour.\nHervez ma lavar an histor, Konan a lezas e vue gant an torfetour, er gwel eus madelez an herminig. Epad ar c’houlz-se, ar vugale o doa savet korfig an herminig ; Darera a walc’has d’ezi he zae, ha goude e oe douget d’an douar. War he bez e oe savet eur peul mean ha skrivet e oe warnan ar c’homzou brezonek-ma :\nAr maro kentoc’h eget ar c’hailhar !\nE koun eus an herminig Konan a reas lakaat he skeuden war e holl zilhad, ha zoken war e vannielou. Alies e lakea ive ganti ar c’homzou emaoun o paouez skriva.\nSetu aze penaos ez eo bet savet ardameziou Breiz-Izel.\nHor rouaned koz kouls hag hon duked a helle gant gwirionez lavaret da baotred Bro-C’hall :\nHerminigou Bro-Vreiz a zo eun tamm mat kosoc’h eget lili Bro C’hall !\nKentoc’h mervel eget beza kailharet !\nAr c’homzou kaer-ze a dlefe beza diviz pep kristen !\nAdtapet diwar « https://br.wikisource.org/w/index.php?title=Pajenn:Ar_Prat_-_Nozveziou_an_arvor,_1909.djvu/156&oldid=158925 »\nKemmoù diwezhañ degaset d'ar bajenn-mañ d'an 13 Ebr 2020, da 11:29.


Aval - Wikipedia\nFrouezh an avalenn eo an aval, dezhañ stumm ur voul an aliesañ, hag a bep seurt liv ha ment. Boued mat eo an avaloù evit mab-den ha kalz loened. Gounezet e vez anezho en holl rannvroioù goudomm. Renket e vez an avaloù hervez an implij a vez graet deuzouto. Avaloù sistr a zo ar re a vez implijet o chug evit ober meur a alkool. Avaloù kontell a zo ar re a vez debret ent-kriz. Avaloù da boazhañ a vez graet deus ar re zo mat evit an implij-se. Blazioù disheñvel a vez ganto sukret, c'hwerv pe trenk zoken. Deus spesad Malus pumila eo an tri seurt a zo muioc'h eget 20 000 gouenn deuzouto er bed a-bezh.\nMeur a evaj a vez graet gant avaloù, ma vefe chug avaloù pe sistr ha lambig pa vez goet.https://www.agar.io/#experimental\n8.1 Avaloù all\nDiwar ar ger henvrezhonek abal, aual 1499, da geñveriañ gant ar gerioù afal e kembraeg,abal en hengembraeg, aval e kerneveureg, aball en iwerzhoneg kozh, auallo er galianeg o orin boutin er c'heltieg abalo- . Er yezhoù germanek e kaver anvioù tost : apfel en alemaneg pe appel er saozneg.\nAn anv spesad Malus pumila a zo o tont eus ar ger latin malum a dalv aval evit ar genad ha deus an ar ger latin pumilum a dalv krak.\nAn anv latin pomum a dalv frouezh a zo bet implijet evit stummañ ar ger pomme e galleg padal eo ar ger malum a zo bet implijet evit stummañ mela en italianeg pe mar er roumaneg, div yezh romanek all.\nAr ger aval a vez implijet ivez e brezhoneg evit kalz traoù pe frouezh all, dezho stumm ur voul damheñvel ouzh an aval.\norganoù an avalenn (Malus pumila)\nUr frouezhenn faos (dindan ster al louzawouriezh) eo an aval, peogwir e vez debret kement skor ar bleunioù, hag ar vierez a zo stag-ouzh-stag. Renket e vez anezhi e-touez ar frouezh bouedek a vez kavet boued ar frouezh ha chug enno.\nStumm ur voul eo an hini a vez kavet an aliesañ, met gouennoù' zo a c'hell bezañ disheñvelik, evel an hini brudet aval Api er ganaouenn c'hallek Pomme de reinette et pomme d'api en dije un orin e Breizh en Apigne (war dachenn kumun Reuz e bro Roazhon). An aval Api en doa stumm ur steredenn 5 skourr ha plad.\nUr c'houenn aval-sistr a vez kavet e bro-Vigoudenn pe c'hoazh e bro C'hlazig a vez graet "poch binioù" dezhi peogwir e pign ar boued tro-dro d'al lost evel poch ur binioù tro-dro d'ar sutell. Ne vez ket implijet ken gant farderien sistr a-vicher peogwir eo un tamm re vihan. Ar re a fard sistr evit o flijadur a implij anezhi c'hoazh.\nAval Pichonig boutin, stumm hir\nGouennoù 'zo o deus ur stumm hir evel an hini anvet galeuse pe pigeonnet d'Armor a zo hec'h orin e Bro Leon.\nDa veur a dra e vez graet an anv aval e brezhoneg : Dont a ra deus o stumm rond damheñvel ouzh hini an aval.\naval-derv : aval-tann : Boul goadek, dezhi ment ur graoñienn, a gresk war deil ar gwez-derv, en-dro d'ul larvenn amprevan.\naval-douar : patatez\naval-gouzoug: Stumm rond a vez kavet e gouzoug ar baotred\naval-pin : organ gouennañ ar pin ha gwez all kar dezho.\naval-spern : hogan\naval-stoub : Frouezhenn damheñvel ouzh ur berenn, c'hwerv he blaz a vez debret poaz.\naval-sukrin : Frouezhenn ar sukrin\naval-tann : aval-derv\nAdtapet diwar « https://br.wikipedia.org/w/index.php?title=Aval&oldid=1988814 »\nKemm diwezhañ d'an 26 Ebr 2022 da 20:02


Wayne Mockerman bet oc’h ober brezel Irak 1/2 – Radio Kerne\nWayne Mockerman bet oc’h ober brezel Irak 1/2\nAn abadenn-mañ zo lodenn gentañ hon emgav gant Wayne Mockerman.\nAn amerikan ha brezhoneger Wayne Mockerman a gont deomp e arnod e Bro Irak e-pad ar brezel. Engouestlet e arme ar Stadoù-Unanet eo bet, kaset e vimp da bro Irakiz, dindan ar bombezennoù met ivez o vont e darempred gant tud eus ar vro.\nEr memes koulz e vez diskouezhet er salioù sinema film nevez Clint Eastwood, American Sniper. Diwar al levr “American Sniper : The Autobiography of the Most Lethal Sniper in U.S. Military History” eo bet sevenet istor gwir Chris Kyle, ur sniper amerikan lazhaet 255 a dud gantañ. Bradley Cooper a c’hoari Kyle ha Sienna Miller e gwreg Tayaar.\nChris Kyle zo ur c’hampion rodeo o vevañ en Texas. Goude gwalldaolioù kannatioù amerikan e Afrika ar 7 a viz eost 1998, dibabet en deus en em engajiñ e fosoù armed ar Stadoù-Unanet. Deuet da vezañ sniper e vo kaset da vro Irak. Ken donezonet eo evit tennañ en deus saveteet kalz a soudarded amerikan hag eo bet graet anezhañ “Ar vojenn”.\nTalwyn e Bro Gembre


Levr trede - Chap. XV. - Wikimammenn\nLevr trede - Chap. XV.\nVictor Guilmer, 1836 (p. 290-294)\n◄ Pep-unan, erves e stad, a dle caout un desir ardant evit gloar Doue ha silvidigues an eneou. E pelec’h e tle un ene christen clasq he c'honsolation pa souffr abalamour d'ar vertus, ha pa ves e poan var sujet an hirder eus e bues var an douar. Eus ar breparation d’ar maro. ►\nE pelec’h e tle un ene cnristen clasq he c’honsolation pa, souffr abalamour d’ar vertus, ha pa ves e poan var sujet an hirder eus he bues var an douar.\nMam Doue, pe sort consolation ho роa e creis ar persecutionou a souffre ar gristenien guenta, hac a bere ne voac’h qet exant oc’h-unan ?\nVa mab, caout a rean, evel an oll gristenien bersecutet, va c’honsolation er sonch eus a souffrançou Jesus, pere ne reas din jamæs ancounac’haat ar с’hlоar eus e resurrection hac eus e ascension.,\nBisita a rean an andrejou santel e pere e voa passeet myster ar redemption ; ar C’halvar, var behini e rean reflexion var vertuziou ha madoberou Jesus, ha var ar grisder hac an ingratiri eus an dud pere ho devoa e laqeat d’ar maro var ar groas.\nPa songe mam Jesus er fæçon gruel gant pehini e voa bet trætet he mab gant an dud, hac hi a dlie gortos repos ha tranqilite en he bues ? Hac hi a elle memes desirout an dra-se ?\nSongit ar memes tro, va mab, ha songit alies er fêçon ma zeo en em gomportet ar bed en andret ho Salver.\nEr sonch-se e cavot consolation ha soulajamant er poaniou hoc’h eus da anduri abers tud ar bed, abalamour ma zoc’h devot ha fidel da Zoue.\nE pe sort hent diæs ha poanius e pehini ne voa nemet disprizanç, insultou, persecutionou, n’en deo qet en em angaget Jesus dre garantes evidoc’h, eb jamæs beza en em belleat eus an hent-se ! En eur ho qervel d’e heul, en deus hoc’h avertisset penaus ho pige da souffr dre garantes evintan.\nLec’h a so da gaout aon na ve qet eur guir vertus, vertus an den n’en deus netra da souffr abers ar bed, na controlies na goaperes.\nPartaich servicherien Doue eo beza ar muia caret gant an êe hac ar muia casseat gant ar bed.\nMæs pebes sourcen a gonsolation hac a batiantet n’en deo qet evit an ene fidel gallout lavaret : An disqib ne ma qet dreist ar mæstr ; mar deo bet persecutet Jesus, em persecutor ive.\nSouffr a ran evel Jesus ha gant Jesus. En a so va squer, en a vezo va ners, en a vezo va recompans.\nO heuriou douç d’am c’halon, e pere e posseden a neves em ene an hini am boa douguet epad nao mis ha gant pehini em boa bet ar bonheur da veva epad qement a vloaveziou !\nPelleet dioc'h e Zoue, e languis, e c’hirvoud ; na vezo contant nemet pa vezo test eus e c’hloar.\nAh ! emezan, en transport eus e garantes evit Doue, peur e c'herruo ar moment e pehini, goude va exil, e c'happarissin dirazan ?\nAr retardamant-se da vont d'an êe a so accablus evit ar guir gristen.\nChetu eno ar pes a implich Doue a gruella evit en amprouvi, ha ne gar a soulajamant en e boan, nemet en e soumission hac о receo alies ar gommunion, qen alies ha ma er permet e gonfessour pehini a anaves e zispositionou.\nDindan voal an hosti sacr, Jesus, e vuya caret, qer presant e sacramant an auter evel ma e ma en êe, er bisit hac a barlant ountan.\nO c'halonou ho daou a so unisset er fêçon ar parfæta.\nC'hoas un nebeut bloaveziou, ar ridoch tenval pehini a separ Jesus dioc'h an dud fidel var an douar, a vezo savet ha Jesus, er barados, a vezo guëlet erfin evel ma zeo.\n↑ Joan. 15. 20.\n↑ Ps. 16.\n↑ Id. 41. 3.\nAdtapet diwar « https://br.wikisource.org/w/index.php?title=Levr_trede_-_Chap._XV.&oldid=113608 »


disac'hañ - Wikeriadur\nSavet diwar an anv-kadarn disac'h hag al lostger -añ pe diwar ar rakger di- hag ar verb sac'hañ.\ndisac'hañ /diˈzɑːɣã/ verb kreñv eeun (anv-gwan-verb : disac'het) (displegadur)\nDont er-maez eus ur sac'h:\nPa vo disac'het an ed — (Jules Gros, Le trésor du breton parlé Deuxième Partie, 1970, p. 127.)\nTennañ (unan bennak, un dra bennak) eus ul lec'h, pe ur blegenn fall m'emañ sac'het:\nMa c'hezeg a zizac'he reoù kalz gwelloc'h evito. — (Jules Gros, Le trésor du breton parlé Deuxième Partie, 1970, p. 127.)\nNe oan ket kap da zizaha ma boutou eus ar fank. — (Jules Gros, Le trésor du breton parlé Deuxième Partie, 1970, p. 127.)\n(dre skeudenn-lavar) Disac'hañ unan bennak : sikour unan bennak da zisplegañ e soñj dre lavaret ar ger a ra diouer dezhañ peurvuiañ\nDizah ahanon 'ta, emezi, pa houzout ! — (Jules Gros, Le trésor du breton parlé Deuxième Partie, 1970, p. 127.)\n(dre skeudenn-lavar), (Pemdez) Distagañ (ur gomz bennak) gant poan peurvuiañ:\nDisac'h 'ta ! — (Jules Gros, Le trésor du breton parlé Deuxième Partie, 1970, p. 127.)\nSac'het on! gwelet a rez n'on ket kap da zisac'hañ. — (Jules Gros, Le trésor du breton parlé Deuxième Partie, 1970, p. 127.)\nAr paotr a gomz fall : n'eo ket evid dizaha ar geriou. — (Jules Gros, Le trésor du breton parlé Deuxième Partie, 1970, p. 127.)\nPoan he devoa o tisac'hañ ar gerioù, ken badaouet evel ma oa, he lunedoù a luc'he evel dared. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 156.)\nLakaat (un dra bennak) da gouezhañ ; diskar\ndisac'hañ verb gwan\nKouezhañ diwar e ziazezoù, pe dre berzh e bouez, evel ur sac'h goullo, pa gomzer eus doar, pe eus tarzh-mor;\nPa vihanaas ar flammoù, hag ar wrac'hell o tisac'hañ en ur bern glaou bev, [...]. — (Jakez Riou, Geotenn ar Werc'hez ha danevelloù all, Al Liamm, 1957, p. 91.)\nA-benn ar fin, koulskoude, e voen stlapet war ar ribl, kalz pelloc'h eget ar gwechoù-all, gant un tarzh-mor, euzhusoc'h c'hoazh eget ar re a oa bet araozañ, o tont da zisac'hañ war an aod. — (Daniel Defoe, lakaet e brezhoneg gant Yeun ar Gow, Abrobin, Al Liamm, 1964, p. 20.)\nEn em dennañ eus ul lec'h bennak, ur blegenn fall bennak m'edod sac'het\nDiêz e vez dizaha eus toulloù evel-se. — (Jules Gros, Le trésor du breton parlé Deuxième Partie, 1970, p. 127.)\nTeuler had (diwar-benn ar plant)\nTenn an askol-se, rak mar tizahont e savo eur bern anezo. — (Jules Gros, Le trésor du breton parlé Deuxième Partie, 1970, p. 127.)\nLavarout e soñj betek penn:\nPer , pa vo krog da zisac'hañ, a zisac'ho. TBP ?\nen em zisac'hañ\nkas un dra bennak da zisac'hañ : kas un dra bennak da vezañ ratreet\ngalleg : dépanner (fr) , faire avancer (fr) (une voiture en panne)\ngalleg : remettre en état (fr)\ngalleg : révéler (fr)\ngalleg : s'ébouler (fr) , s'effondrer (fr)\ngalleg : faire sortir d'un sac (fr) , sortir d'un sac (fr)\nAdtapet diwar « https://br.wiktionary.org/w/index.php?title=disac%27hañ&oldid=261097 »\nKemmoù diwezhañ degaset d'ar bajenn-mañ d'an 3 Meu 2018, da 22:23.


Dispac'h Gall - Wikipedia\nReveulzi e Bro-C'hall etre 1789 ha 1799\n(Adkaset eus Dispac'h gall)\nAn Dispac'h gall eo an anv roet d'an heuliad darvoudoù hag oberoù a oa bet e Bro-C'hall etre 1789 ha 1799, hag a voe diskaret ar Roueelezh hag ar Renad kozh ganto.\nSez ar Bastille taolennet gant Claude Cholat.\nEchuiñ a reas gant Taol-stad an 18 a viz ar Vrumenn er bloavezh VIII (d’an 9 a viz Du 1799) kaset da benn gant ar jeneral Buonaparte.\nKantadoù a viliadoù a dud a varvas e-pad ar Reveulzi c'hall, dreist-holl e-pad ar Spont bras etre 1793 ha 1794 : 16 594 den dibennet diwar ur varnadenn, met pa gonter an holl dorfedoù ha drouklazhoù e vefed tostoc’h eus 40 000. Posupl eo ouzhpennañ marvioù ar brezelioù-diabarzh a-enep d'ar Reveulzi (Chouanerezh ha Brezel Vende) ha reoù ar brezelioù war harzhoù Bro-C'hall a-enep d’ar c’henemglev a rouantelezhioù european a stourmas ouzh ar skouer fall-se.\nPa echu an Dispac'h gall e grog ur mare hir a zistabilded bolitikel en Bro-C'hall betek ma errufe an Trede Republik c'hall er bloavezhioù 1870. Pazennoù bras ha simboloù an Dispac'h gall a zo chomet reoù implijet hag a awen betek an deiz-ha-hiziv, evel e-kerzh an Dispac'h rusian. An Dispac'h gall a oa bet ur reveulzi dreistordinal keñveriet gant ar re en e a-raok rak amañ e oa sklaer e oa ur pal ledañ hollvedel gant ar reveulzierien. C'hoant a oa bet ganto mont etrezek an denelezh a-bezh. Pa oa kroget an dispac'h e oa bet enebiezh raktal etre ar reveulzierien hag o c'hoant hollvedel hag enebourien an Dispac'h a oa inti o tisplegañ e oa ramzel ar c'hemmoù o tont dre an darvoud. Chom a ra an Dispac'h gall un danvez tabut evit an istorourien hag e-pad ar c'hantvedoù goude, kement e Bro-C'hall ha dre ar bed. Torridigezhioù a oa bet krouet gant un tu evit ar reveulzi hag un tu enep-reveulzier ha difennerien ar bed kozh, etre ar re enebet d'an Iliz gatolik hag ar re a grede. Evit darn an istorourien e chom un darvoud hollbouezus en Istor Mab-den.\n1 Istor an Dispac'h gall\n2 A-raok an Dispac'h\n3 Bloavezh 1789: Fin ar vonarkiezh hollveliek hag ar Renad Kozh\n3.1 Ar Reveulzi gwirel (miz Mae betek penn kentañ Gouhere 1789)\n3.2 Dilennadegoù kannaded ar Stadoù-Meur\n3.2.1 Enebiezh ouzh ar roue\n3.3 Le ar c'hoari Palv\n4 Hañv 1789\n4.1 Kemeridigezh ar Bastille\n4.2 Ar reveulzi kêrel\n4.3 Aon bras war maezioù Bro-C'hall ha nozvezh ar 4 a viz Eost 1789\n4.4 Kerzhadenn ar maouezed war Versailles d'ar 5 ha d'ar 6 a viz Here 1789\n5 C'hwitadenn ar Vonarkiezh Vonreizhel\n5.1 Gouel ar C'hevredad\n6 Ar C'hentañ Republik\n6.1 Girondins ha Menezidi\n6.1.1 Prosez ha marv ar roue\n7 Ar Bodad-ren (26 a viz Here 1795 – 9 a viz Du 1799)\n7.1 Kentañ Bodad-ren (26 a viz Here 1795 – 4 a viz Gwengolo 1797)\n7.2 Eil Bodad-ren (4 a viz Gwengolo 1797 – 9 a viz Du 1799)\n8 Taol-stad an 18 a viz ar Vrumenn bloavezh VIII\n9 Ren ar C'hoñsul\n10 Ar Reveulzi c'hall hag an Istor\n10.1 Ar Spont Bras\n10.2 Maximilien de Robespierre\n10.3 Lazhadegoù ar Vendée\n10.4 Skeudenn ar Vretoned\n11.1 Istor an darvoudoù\n11.2 Istor an Istor\n11.3 An Dispac'h gall hag an Arzoù\n11.4 An Dispac'h gall hag ar skiantoù\n11.5 Goude darvoudoù ar Reveulzi c'hall\n11.6 Romantoù istorel\nIstor an Dispac'h gallAozañ\nMare an Dispac’h gall e 1789 a zo unan hollbouezus en istor Bro-C'hall ha ledanoc’h c’hoazh gant efedoù da-heul en istor Europa ha diwezhatoc’h er bed a-bezh. D’ar c’houlz-se, dindan Loeiz ar XVIvet, e oa bet bevet fin ar Rouantelezh hollveliek hag aozadur ar renad kozh gant teir Urzh ; erlec'hiet e oa bet gant ur vonarkiezh vonreizhel ha nepell da c’houde e oa bet embannet ar c'hentañ republik c'hall d’an 21 a viz Gwengolo 1792.\nE-pad ar mare-se e oa bet skrivet “Disklêriadur Gwirioù Mab-den hag ar C'heodedour”, 17 mellad ennañ, votet hag embannet d’ar 26 a viz Eost 1789. Un destenn vrudet-tre dre ar bed holl evit he mellad kentañ dreist-holl hag a grog evel-henn “Dieub ha par en o gwirioù eo ganet an holl dud.” Ar peurrest a ziskler anat ingalded ar geodedourien e-tal d'al lezenn, ar frankizoù diazez, emrenerezh ar vroad, barrek d'en em sturiañ dre zileuridi dilennet.\nA-raok an Dispac'hAozañ\nAr mare a-raok an Dispac'h gall a oa hini an Urzh Kozh pe ar Renad kozh, pa oa ar gevredigezh diazezet war an dreistwirioù (leges privatae e Latin, da lâret eo “lezennoù dibar”). Ar re-se a roe framm ar gevredigezh gant an div urzh pennañ : ar gloer (hini ar relijion hag an Iliz) hag an Noblañs (hini an difennerezh hag ar surentez) hag an Deirvet Urzh, Teirvet Stad pe Trede Renk (hini al labourerien, an darn vrasañ eus ar boblañs). Proviñsoù zo o doa dreistwirioù ivez, evel kêrioù zo ha korfoù micher.\nAozadur kevredigezh ar Renad kozh\nA-feur ma veze ur strollad tud nevez o kemer pouez, dre ar c'henwerzh an aliesañ, evel ar vourc'hizien, e save un enebiezh brasoc'h-brasañ d'an dreistwirioù. Gwelet e oant evel harzoù da cheñch urzh sokial.\nKodianidigezh Lord Cornwallis goude Emgann Yorktown, Ur Republik a zo bet trec'h d'ur Rouantelezh\nBrezel dieubidigezh ar Stadoù Unanet (1775–1783) a oa bet unan eus abegoù diazez d'ar Reveulzi c'hall :\nBrasoc’h e oa bet an diouer a arc’hant evit kempouezañ budjed ar Rouantelezh C'hall dre reiñ harp d'an emsavidi amerikan en ur gas bigi eus ar morlu betek eno.\nDiwanet e oa bet mennozhioù nevez war dachenn ar politikerezh ha kroget da vezañ lakaet e pleustr er Stadoù-Unanet.\nDegaset e oa bet an dro-spered nevez-se da Vro-C'hall gant ar re o doa brezelet eno a-raok distreiñ d'o mammvro (Armand Tuffin de La Rouërie da skouer).\nFall e oa stad ekonomikel ar vro, berr war an arc'hant, ha rediet ministred ar budjed eus ar rouantelezh da sevel tailhoù nevez evit dont a-benn da chom hep ober freuz-stal. Ar gudenn a oa e veze savet anezho diehan, dindan stummoù disheñvel, war gont poblañsoù an Deirvet Urzh hag a oa 97% eus ar boblañs, pa oa didailh pe dost an div urzh all, an Noblañs hag ar Gloer, hag a oa koulskoude gant al lodenn vrasañ eus ar madoù.\nAn dreistwirioù a veze gounezet sañset dre ma oa bet skuilhet gwad gant hendadoù e familh evit ar vammvro (Tud a noblañs) pe dre ma oa bet gouestlet e vuhez d’an Iliz (Tud an div gloer). Gant-se o doa poblañsoù an daou rummad-se ar gwir da baeañ nebeutoc’h a dailhoù (unan eus o dreistwirioù). Padal evit tud an Trede Renk ne oa ket posupl dezho chom hep paeañ ha muioc'h-mui anezho o doa ar santimant bezañ o paeañ evit an div urzh all. Bihanoc’h-bihanañ e teuas da vezañ o youl evit ma c’hendalc'hfe an aozadur kevredigezhel-se.\nE fin ar bloavezh 1788, diwar ali e vinistred, e aotreas Loeiz ar XVIvet kannaded an teir urzh d’ober o seizh gwellañ evit dastum kaieroù klemmvanoù ar bobl. Stank-mat e voe ar respont dre ma oa bet skrivet ouzhpenn 60 000 anezho war bep dachenn (Ekonomiezh, dasparzh an douaroù, an doare da gas ar justis...\nMarv Loeiz XVI\nLudresadenn gant ar Saoz George Cruikshank eus ar Reveulzi c'hall (1819)\nBloavezh 1789: Fin ar vonarkiezh hollveliek hag ar Renad KozhAozañ\nAr Reveulzi gwirel (miz Mae betek penn kentañ Gouhere 1789)Aozañ\nDilennadegoù kannaded ar Stadoù-MeurAozañ\nAr galv da emvod ar Stadoù-Meur en doa degaset spioù e-leizh e-touez ar boblañs gall. Pep korf eus ar gevredigezh a wel o tont etrezek eno gwirioù nevez, galloudoù nevez hag un adaozadur eus ar gevredigezh a vezo dedennus dezho:\nAr beizanted a soñj dezho e vo roet lam pe gwanaet darn an dreist-gwirioù perc'hennet gant an noblañs hag an Iliz hag a zo kablus eus o stad fall.\nAr vourc'hizien a soñj dezho e vezo lakaet laoskoc'h an hent evito da vont etrezek renkoù an noblañs paneveken ne vefe ket ezhomm ken dezho da zont da vezañ noblañs evit kaout gwirioù da gemer perzh e mont en-dro ar vonarkiezh. Soñj a ra dezho ivez e vefe kadarnaet ar perc'hennañ prevez war an douaroù hag ar madoù a vez muioc'h-mui etre o taouarn. Ouzhpenn da-se e c'hortozont e vefe lakaet laoskoc'h an tailhoù hag al lezennoù war ar c'henwerzh.\nAn Iliz a zo rannet e daou etre an dud a iliz uhel renk anezho hag a fell dezho gwelet galloud an iliz bezañ brasaet ha gwelet en-dro ur stourm evit ar feiz dre ar vro. An dud a iliz izel a zo tost ouzh ar bobl hag a zo saouzanet gant ar stad truezus a vez hini o bobl.\nAn noblañs uhel a zo o c'hortoz e vefe rannet ar galloudoù etrezo hag ar roue hollc'halloudek abaoe mare Loeiz XIV. Gortoz a reont ivez e vefe kadarnaet o renk ha serret an hent evit mont etrezek an noblañs, ouzhpenn da-se e c'hortozont e vefe roet lam d'ar gargoù bet prenet gant ar bourc'hizien evit dont da vezañ noblañs ha gant postoù uhel. An noblañs bihan a c'hortoz e vefe gwellaet o stad met ivez hini o boblañs, gortoz a reont e vefe sklaeriet ar Gwir er Frañs.\nAn Trede Urzh a c'houlenn ma vefe doublet e niver a dileuridi evit ma vefe gwiroc'h ar votadegoù. Degemeret eo gant ar Roue. Goulenn a reont ivez ma vefe graet ar votoù dre penn ha ket dre urzh. Ar roue a chom mut war an dra-se. Gant ma vez gwan mouezh ar roue e vez gwelet ul luskad brogarour o tiwan e Pariz ha dre ar vro. Gant ma vez an ali foran o genel, krabaduilh a vez er c'hêrioù, dreist-holl e Roazhon hag en Dauphiné. Kenderc'hel a raiao a-hed ar mizioù a-raok an emvod meur e Versailhez.\nEnebiezh ouzh ar roueAozañ\nAdal an 30 a viz Ebrel 1788 kannaded Breizh an Trede-urzh a grouas ar « c'hleub breizhat » e Versailhez a-benn diazezañ un hent bolitikel sklaer hag a-stroll. D'ar 1añ a viz Mae 1789, an deputeed a erru e Versailles. Re ar gloer (291) ha re an noblañs (270) a zo degemeret en un doare pinvidik hag hegarat. Re an Trede Urzh (584) n'int ket degemeret dre neb doare ispisial ebet. D'ar 5 a viz Mae, ar roue a zigor Emvod ar Stadoù Meur. Komzadenn ar roue a zo unan mirour da vat o sevel a-enep ar spered nevezinti. Komzadenn Jacques Necker a chom hep ger ebet a-zivout tachenn an ekonomiezh hag an arc'hant. Ne vez ket koaz kenebeut eus cheñchamant politikel ebet, ar pezh a oa gortozet gant an holl. Ar galloud a chom hep bezañ sklaer war penaos e vo votet al lezennoù. Deputeed an Trede Stad a grog da enbiñ ha da zisentiñ. E penn al luskad eneb e vez Barnave, Mounier, Mirabeau ha Rabaut Saint-Étienne. Nac'hañ a reont kreñv bezañ bodet asambles met hep an daou urzh all.\nE-pad miz Mae, deputeed ar gloer hag an noblañs a sav a-du da reiñ lamm d'o zreistgwirioù a-fed tailhoù. Goude ur miz eskemmoù, war ur mennad gant an abad Sieyès, an Trede Urzh a grog da welet spis galloud an deputeed hervez ar beliezh hag ar senesaliezh met hep an daou urzh all. D'an 13 a viz Even, tri kure a zeu. D'ar 16 int 10. D'ar 17 a viz Even 1789, an Trede Urzh gant nebeut deputeed eus an noblañs hag ar gloer, war atiz Legrand ha kouviet gant Sieyès, a gemer an titl a Vodadeg Vroadel.\nLe ar c'hoari PalvAozañ\nPennad spisoc'h Touadenn ar c'hoari palv\nBuan a-walc'h e komprenas kannaded an Deirvet-urzh ne vije ket bet graet kalz a draoù evit cheñch aozadur ar Stad nemet traoù dister. Ar roue hag e vinistred a c'hortoze eus o ferzh un emzalc'h sentus ha reiñ peoc'h pe asantiñ an tailhoù nevez.\nLoeiz XVI a ra vann bezañ a-du gant an Trede-urzh. En gwirionez adal ar 26 a viz Even en devoa bet degaset bagadoù soudarded (20 000 soudard eus korfadoù estren) e Pariz gant ar pal degas an urzh pa oa reuz er gêrbenn abaoe meur a sizhun. Pobl Pariz a oa kounaret ha dipitet dija. Ar vourc'hizien a zo dipitet: betek-henn ne oa ket netra anat dibabet e-pad tabutoù Versailles hag aon o deus ne badfe ket ar vodadeg. Ar bobl munut eñ en doa aon rak ar soudarded a c'hellfe troc'hañ linennoù pourveziñ Pariz. Goude brezel ar bleudoù ha gounezerezh fall ar bloavezh 1788, priz ar bara a zo d'an uhelañ. Penn-kentañ miz Gouhere, emsavadegoù a grog en harzoù octroi.\nAr roue a skarzh e vinistred gwelet evel frankizourien betek-re, e-touezh anezho Necker, penn maodiern an arc'hant, lakaet er-maez d'an 11 a viz Gouhere. Ar c'heloù a erru e Pariz d'an 12. Goude merenn e liorzh ar palez roueel, ar c'hazetenner Camille Desmoulins a vount war ar bobl evit en em lakaat prest d'en em zifenn. Evitañ e oa skarzhadenn Necker un dagadenn a-enep ar bobl. E liorzh an Tuileries kement hag en Invalides, ar barizianiz a vez talet outo gant soudarded ar rejimant Regiment de Royal-Allemand gant en e benn ar priñs eus Lambesc. Rebechet e vez d'e soudarded da vezañ lazhet dibunerien.\nD'an 13 a viz Gouhere, 40 harz d'octroi diwar 50 a voe distrujet dre an tan. Mirlec'hioù greun ar gouentoù a zo preizhet. Bezenioù bourc'hiz a vez krouet.\nKemeridigezh ar BastilleAozañ\nBernard-René Jourdan de Launay\nPennad spisoc'h gwelet: Kemeridigezh ar Bastille\nEntanet harperien an dispac'h a ya da gentañ da Versailhez goude-se e Pariz. Mintin ar 14 a viz Gouhere 1789, emsaverien Pariz a ya da laerañ arsenailh an Hôtel des Invalides eno e voe kavet ganto armoù ha kanolioù met hep poultr. Aet e oant neuze betek dorioù toullbac'h roueel ar Bastille evit kavout ar poultr hag a vanke dezho. Eno e oa dija emsaverien abaoe mintin mat o c'hortoz dirak kreñvlec'h ar Faubourg Saint-Antoine.\nKemeridigezh ar Bastille a voe neuze da gentañ ur rediñ d'ar reveulzierien dre un ezhomm a poultr. E-tal an niver bras a emsavidi o vont etrezek ar Bastille, ar gouarnour, ar markiz de Launay, a sav a-du gant ar varc'hataerien deuet eus eus an ti-kêr ha dre skrid e embann kodianidigezh ar c'hreñvlec'h en eskemm na vefe ket graet drouk ebet d'ar gwarnizon. Leuskel a ra an emsavidi dont etrezek ar c'hentañ porzh. Cheñch a ra ali ha lakaat a ra da dennañ: tud a zo lazhet. Gwarded gall emsavet a zegas kanolioù a oa bet kemeret en Invalides : ar gouarnour a zisken ar pont. Pemp eur goude merenn eo.\nTrec'herien ar Bastille a ya neuze war-zu an ti-kêr gant ar brizonidi. war an hent, de Launay a zo jahinet ha lazhadeget. Ar penn a zo troc'het gant ur gontell. Erruet en ti-kêr, an emsavidi a damall penn marc'hadourien Pariz, Jacques de Flesselles da vezañ un trubard. Jahinet ha lazhadeget eo ivez. Pennoù an daou zen a zo diskouezet war pikoù ha pourmenet dre kêr. An devezh pad e vez preizet ha distrujet harzoù ha savadurioù an tailhoù parizian dre an tan.\nAr reveulzi kêrelAozañ\nLoeiz XVI a glask sioulaat an traoù ha dont a ra an deiz war-lerc'h evit kinnig d'ar Bodad e vefe tennet an unvezioù milourel diouzh Pariz, goulenn a ra ivez e teufe en-dro an urzh vat. Deiz war-lerc'h goulenn a ra distro Necker hag an holl ministred all bet skarzhet. E ti-kêr Pariz, dre ma z'eo skampet kuit an holl pennoù eus ar velestradurezh, Jean Sylvain Bailly, prezidant ar vodad vroadel, a zo choazet dre youc'h evel « Maer Pariz ». La Fayette a zo anvet da benn uhel ar Gwarda vroadel. Loeiz XVI a sav a-du gant an aozadur kêrel nevez, en ur ur vont e Pariz d'ar 17 a viz Gouhere. Bailly a ro dezhañ ur gokardenn glas ha ruz evi livioù kêr Pariz. Loeiz XVI a stag anezhi d'e dog, evel-se ez eo liammet al livioù-se gant an hini gwenn liv ar vonarkiezh. Dre ar jestr-se e seblant bezañ unvanet Pariz gant ar roue. En gwirionez ar roue n'eo ket sot gant gwelet ar galloud o vezañ talet gant an emsavadeg parizian. An deputeed int a zo en entremar gant ar fed ma vefe diazezet ar galloudoù nevez war ar feulster poblek.\nE-pad an amzer-se, brud « Trec'hourien ar Bastille » a oa en em ledet dre ar vro a-bezh. An nerzh a zo ebt trec'h, o harpañ ar c'hoant kemmadurioù. Buan eo deuet war-wel ur menneg arouezel da gemeridigezh ar Bastille. Ar Bastille a oa gwelet evel arouez galloud hollc'halloudek ar roue Loeiz XVI.\nA-bep seurt mojennoù a oa tro-dro d'an toull-bac'h. Kac'harioù leun a eskern, tudenn ijinet kont Lorges, aberzhet heugus. Ar « vrogarour » Palloy a c'hounezas kalz arc'hant dre zistrujañ ha gwerzhañ tammoù eus an toull-bac'h evel eñvorenn d'an dud.\nAon bras war maezioù Bro-C'hall ha nozvezh ar 4 a viz Eost 1789Aozañ\nHollad an darvoudoù-se a vo mammenn d'ar c'hentañ divroadeg : breur yaouank Loeiz XVI, ar c'hont d'Artois, tud uhelañ an noblañs evel Priñs Condé, dug Polignac an dug d’Enghien. Tec'hout a reont e Bro-Saoz, en Izelvroioù pe en Alamagn. An holl anezho a soñj distreiñ a-benn nebeut mizioù.\nUn tammig e pep lec'h war ar maezioù, abaoe an 20 a viz Gouhere 1789 ha betek ar 6 a viz Eost 1789, ar « Grande Peur » (Spont bras) a emled : trouzioù iriennoù gant an noblañs en dial eus darvoudoù Pariz, aon rak torfedourien a laerfe an eostadoù. Ar beizanted a gemer an armoù hag a dag kastellioù lies. Klask a vez war an dielloù liammet gant gwirioù an noblañs hag an tailhoù ha pa vez tu e vezont devet. An emsavadegoù-se a lak da gouezhañ ar galloud roueel, rak n'eo ket kreñv a-walc'h ken evit enebiñ. Noblañsoù niverus a dec'h neuze.\nE-tal ar feulster o emledañ, ar Vodadeg Vroadel a ro lamm d'an dreistgwirioù, gwirioù gladdalc'hel, e-pad nozvezh ar 4 a viz Eost 1789. Fin ar Renad Kozh.\nKerzhadenn ar maouezed war Versailles d'ar 5 ha d'ar 6 a viz Here 1789Aozañ\nDisklêriadur Gwirioù Mab-den hag ar C'heodedour e 1789\nAdalek miz Gwengolo 1789, ar Vodadeg Vroadel a vot kentañ pennadoù ar vonreizh da zont o reiñ harz d'ar galloud roueel. Kudennoù dafariñ Pariz gant greun, kement hag ur brud e vefe bet baleet a-ratozh war ar c'hokardenn triliv gant ar régiment de Flandre leal d'ar roue a zegas devezhioù ar 5 hag ar 6 a viz Here 1789. Ur mor a dud dreist-holl maouezed a ya e Versailles da glask gwelet ar roue.\nDa gentañ e sav a-du ar roue gant goulennoù ha c'hoantoù ar bobl. Memes devezhe, prezidant ar Vodadeg Vroadel Vonreizhel Mounier a ya hag un-dro da c'houlenn gant Loeiz XVI ma embannfe Diskleriadur Gwirioù Mab-den hag ar c'heodedour 1789 hag al lezennoù eus ar 4 hag ar 26 a viz Eost a ro lamm d'ar gevredigezh a urzh. E-kerzh an noz, goulennet gant Kumun Pariz, La Fayette a erru e Versailles. Abred ar mintin war-lerc'h, ul lodenn eus an engroez a zo kounnaret hag a embann e vint feuls gant ar familh roueel. Daou gward korf a zo lazhet. Hervez dezrevell an enklask savet gant le Châtelet war an darvoud-se, diazez eus an Dispac'h Gall : "le salut du roi, de la reine, de la famille royale, fut uniquement dû à la Garde nationale et à son général", La Fayette. Ar roue a zo rediet sevel a-du gant kuitaat Versailles (biken ne zistroo eno) ambrouget gant tud eus Pariz.\nAr roue, a-benn neuze, gant ar Vodadeg Vroadel a zo e Pariz. Difennet int gant ar Gwarda Vroadel met dañjer a zo tro-dro gant ul lodenn eus pobl Pariz. Ar galloud roueel a zo gwanaet a galz. Bro C'hall a chom ur vonarkiezh met gant ur galloud lezenniñ hag a dremen eus ar roue d'ar Vodadeg Vonreizhañ. Bodadegoù arbennikaet eus ar Vodadeg a gemer ar galloud war ar melestradurezh uhel hag a grog da vezañ dieupoc'h-dieupañ diouzh ar roue. Ar ministred n'int ket mui nemet tud arbennikaet a rank sentiñ rak ar Vodadeg. Ar roue a zalc'h ar galloud ober memestra. Al lezennoù ha dekredoù votet gant ar Vodadeg ne c'hellont bezañ lakaet da dalvezout nemet ma vezont asantet hag embannet gant ar roue Loeiz XVI. Ouzhpenn-se merourien ha labourerien melestradurezh ar Renad Kozh a chom e lec'h ma oant. Hir eo sevel ur velestradurezh nevez. Betek an hañv 1790, ar verourien ha n'o doa ket roet o zilez a gendalc'h da labourat evel a-raok. Sioulaet eo bet o galloud memestra.\nGoude un oferenn gant Talleyrand, ar Markiz La Fayette.\nC'hwitadenn ar Vonarkiezh VonreizhelAozañ\nGouel ar C'hevredadAozañ\nUr bloaz goude Kemeridigezh ar Bastille, ur fest eus ar C'hevredad a zo sevenet d'ar 14 a viz Gouhere 1790, er Champ-de-Mars. Ar pal a oa lidañ krouidigezh ur geoded nevez ha bezañ ar gouel penn dispac'hel hag ar c'hevredadoù rannvroel. Evit tud dilennet ar Vodadenn vonreizhañ vroadel, ez eo un doare da ziskouez ez eo kengred ar reveulzierien gant peurrrest ar vroad. Milieroù a lidoù all a zo aozet war ar memes lajad amzer ha dre ar vro a-bezh.\nAr C'hentañ RepublikAozañ\nPennad spisoc'h: Kentañ Republik c'hall\nGirondins ha MenezidiAozañ\nProsez ha marv ar roueAozañ\nPennad spisoc'h: Prosez Loeiz XVI\nPennad spisoc'h: Lazhadenn Loeiz XVI\nGoude Nozvezh an 10 a viz Eost, ha lamedigezh ar vonarkiezh, tonkad ar roue, prizoniet en Temple, a chom hep diskoulm sklaer. Er mare-se ar C'hoñvañsion vroadel a zo suj d'ar Girondins. Darn dileuridi ar c'hreiz a sav a-du gant al luskad-se; bez int niverusoc'h er c'huzul seveniñ. Prosez ar roue a vo kroget met rannet sklaer eo ar gannaded. Ar re Girondins a glask gounit amzer evit ma chomfe ar pellan kastiz ar varnadenn da c'hortoz. Ar Menezidi pe Montagnards, radikaloc'h, o deus c'hoant eus un troc'h da vat gant ar Renad Kozh evit diazezañ ar Republik. Siwazh evit ar re Girondins, d'an 20 a viz Du 1792 en Tuileries, en « armel houarn », e vez kavet restroù a lak ar roue kablus da dreitouriñ. Ar prosez ne c'hell ket mui bezañ lakaet a-gostez. Chom hep en ober a c'hellfe reiñ awen d'ur barad feulster reveulzier all. En desped da gaout un disrann etre ar galloudoù, ar C'hovañsion a zo vont da varnañ ar roue. Evel-se e krog ur stourm garv d'an 11 a viz Kerzu 1792 etre ar girondins ha Menezidi evit bezañ penn ar C'hoñvansion hag an Dispac'h Gall.\nAr roue a zo sabatuet gant kavadenn an armel houarn hag ar paperioù arvarus. Klask a ra en em zifenn met ne teu ket a-benn, a-bell, d'en em zistripañ ken anat eo e vefe kablus. Ar prosez e-unan n'eo ket ar pouezusañ, memes ma z'eo anat eo kablus. Ar pep pouzusañ a vo implij ar c'hastiz evel arm poltiikel. Marat a zo deuet a-benn da rediañ ar C'hoñvasion e vefe votet « marv an tiran » dre ur galv dre anv hag a vouezh uhel eus an deputeed dirak lagad ar boblañs. Ar rouelazh a vefe a-benn neuze un doare da brouiñ ma vezer republikan leal pe get.\nD'ar 15 a viz Genver, goude an tabutoù lies, ar roue a zo lakaet da gablus gant 693 mouezh a-enep 13. d'ar 17 a viz Genver ez eo kondaonet d'ar marv met gant nebeut mouezhioù ouzhpenn evit 387 hag a-enep 334. Philippe-Égalité, dug d'Orléans ha kenderv ar roue, a vot ar marv. Kregiñ a ra ar stourm etre ar re Orleanist hag ar re reizhek hag a gendalc'ho ar c'hantved goude. Ar goursez hag ar galv d'ar bobl goulennet gant ar girondins a zo nac'het d'an 20 a viz Genver. Loeiz XVI a zo dibennet d'an 21 a viz Genver 1793 war Plasenn ar Reveulzi. Lazhadenn ar roue a entan ul lod eus ar bobl met a saouzan ul lodenn all paneveken kounnariñ anezo. Roueed al Europa a zo saouzanet: un dañjer groñs eo deuet da vezañ Bro-C'hall evit peurrest Rouantelezhioù Europa. Disklêriadur brezel ar Rouantelezh-Unanet hag an Izelvroioù d'ar 1añ a viz C'hwevrer 1793, a zo stumamdur ar c'hentañ C'hengevread galloudoù Europa a-enep Bro-C'hall dispac'hel.\nAr Bodad-ren (26 a viz Here 1795 – 9 a viz Du 1799)Aozañ\nAr Bodad-ren a voe ar mare etre ar 4 miz ar Vrumenn bloavezh IV betek an 18 a viz ar Vrumenn bloavezh VIII (26 a viz Here 1795 – 9 a viz Du 1799), hervez an deiziadur reveulzier. Ar mare-se a vezo an hini o klask reiñ un diaz politikel stabil d'ar Reveulzi c'hall dre ar vonreizh.\nKentañ Bodad-ren (26 a viz Here 1795 – 4 a viz Gwengolo 1797)Aozañ\nAr c'hentañ Bodad-ren a wel Barras, Carnot, Letourneur, La Révellière-Lépeaux, Reubell o vezañ dilennet evit bezañ an izili e-penn.\nAssignat 100 lur embannet e 1795.\nDa geñver ar galloudoù lec'hel e vez diasterioù a-bep seur, dresit-holl da gavout tud mennet da gemer ar gargoù. Lec'hioù 'zo a chom dindan ar galloud milourel dre ma vez emsavadegoù enep-reveulzier c'hoazh (Kornôg ar Frañs, Traonienn ar Rhône...).\nAr c'hentañ Bodad-ren en deus da dalañ ouzh ur grizenn ekonomikel drastus ha dizehan. Kalsket e vez gant ar galloud da reiñ harp dre nep doare d'ar moneizh Assignat met ne cheñch netra, kouezadenn talvoudegezh an arc'hant a zo difin.\nSevel tailhoù nevez, dilezel kargidi-stad n'eo ket un diskoulm kenebeut.\nAn Assignat a zegas dienez d'ar bobl, an tiez-kêr a vez rediet a-benn neuze da harpañ ar roadennoù bara d'an dud munut en ur baeañ an diforc'h etre priz ar marc'had ha priz ar gwerzh gwirion.\nPolitikerezh ar Bodad-ren a zo stanket dre ar vank a arc'hant, mont a ra muioc'h-mui war-zu al laeroñsi hag ar preizhañ en tiriadoù aloubet pe dindan e grabannoù evit kaout ur vammenn arc'hantaouiñ nevez.\nDre ar fed-se e vez ar jeneraled c'hall o kemer muioc'h-mui a blas, mistri int a-benn ar fin war ar Bodad-ren rak hervez o trec'hioù e vez sevenet ar bolitikerezh. Hep trec'h d'eus o ferzh ne vez ket arc'hant a-walc'h evit harpañ oberennoù ar gouarnamant.\nAr jeneral Napoleon Bonaparte a denno gounid eus an aergelc'h-se, e-pad kampagn Italia e gemero nerzh a-walc'h evit seveniñ ur bolitikerezh dezhañ e-unan hep urzhioù hag a-wechoù enep da selloù ar Bodad-ren.\nEil Bodad-ren (4 a viz Gwengolo 1797 – 9 a viz Du 1799)Aozañ\nPennad spisoc'h :Taol-stad an 18 a viz ar Frouezh bloavezh V\nAn 18 a viz ar Frouezh bloavezh V (4 a viz Gwengolo 1797) e vez un taol-stad hag a laka un troc'h e ren ar c'hentañ Bodad-ren. Taolioù-dreist politikel ha bonreizhel a vezo dizehan e pad mare an eil Bodad-ren.\nTaol-stad an 18 a viz ar Vrumenn bloavezh VIIIAozañ\nPennad spisoc'h: Taol-stad an 18 a viz ar Vrumenn\nMare ar Bodad-ren a vezo echuet dre Taol-stad an 18 a viz ar Vrumenn bloavezh VIII (9 a viz Du 1799), aozet gant Napoleon Bonaparte hag e harperien. Diskleriet e voe gantañ an deiz-se: "Keodedourien, ar Reveulzi a zo stabilaet adal ar pennaennoù a zo bet mammenn, echuet eo". Fin an Dispac'h gall eo.\nRen ar C'hoñsulAozañ\nPennad spisoc'h: Ren ar C'hoñsul\nAn tri c'hoñsul e 1803\nRen ar C'hoñsul a vez graet eus un aozadur bolitikel ganet dre Taol-stad an 18 a viz ar Vrumenn. Kemer a ra plas gouarnamant ar Bodad-ren (1795–1799). Bonreizh ar bloavezh VIII a laka war wel un doare ren aotrounieg en e benn 3 koñsul met en gwirionez unan nemetken Napoleon Bonaparte hag a zeuio da vezañ koñsul difin e 1802.\nRen ar C'hoñsul a bado betek an 28 miz ar Bleuñv bloavezh XII (18 a viz Mae 1804), deiziad fin ar Republik c'hall ha diskleriadur ar c'hentañ impalaeriezh.\nAr mare-se a vez lakaet evel an hini o welet fin ar Reveulzi C'hall. Gant Taol-stad an 18 miz ar Vrumenn e vez echuet an Dispac'h gall, gant mare Ren ar C'hoñsul e vez adreizhet frammoù politikel, ekonomikel ha milourel ar vro bet degaset gant ar Reveulzi.\nAr Reveulzi c'hall hag an IstorAozañ\nMare ar Reveulzi c'hall a zo bet diaes da vezañ studiet gant an istorourien, kement-mañ n'eo ket dre ur vank a vateri istorel met dre an darvoud ennañ e-unan hag a zo diazezet er bed politikel. Kemmet ez eo hervez an amzer hag a zo troet an doare da sellet an darvoud istorel-se ha dreist-holl ar frouezh a zo bet degaset.\nSach blev a zo bet hag a zo c'hoazh hervez selloù an istorourien hag o soñjoù politikel.\nKen luziet ez eo an doare ma'z eo bet studiet an Dispac'h Gall gant an istorourien ma'z eus bet savet levrioù war istor an Istor (hag an istorourien) o studiañ ar Reveulzi C'hall.\nAr Spont BrasAozañ\nBeuzadegoù Naoned lesanvet an "dimeziñ republikan"\nMare ar Spont bras a zo an hini o tegas ar muiañ a danvez tabut, dre an niver a dud aet da anaon ha war an doare ma'z eo bet lazhet an dud.\nMaximilien de RobespierreAozañ\nAn dudenn Maximilien de Robespierre a laka an istorourien hag an dud dre vras da vezañ chalet, rak e-penn ar Reveulzi c'hall e oa bet e-pad mare ar Spont bras gant stumm ar gouarnamant Ren ar Spont.\nTabut a zo c'hoazh war peseurt kablusted a zo eus e berzh da-geñver an niver a dud lazhadeget ha war an doare.\nLazhadegoù ar VendéeAozañ\nLazhadegoù ar reveulzierien er Vendée a zo mammenn d'an tabut istorel war an niver a dud lazhadeget met dreist-holl war ar mennozh hag a oa a-dreñv: lazhadegañ evit difenn oberezhioù an Dispac'h gall, pe lazhadegoù ramzel direizh.\nSkeudenn ar VretonedAozañ\nChouanted Breizh e-kichen un daol-vaen\nSkeudenn ar Vretoned a oa bet e-pad pell unan kemmesk gant ar Chouanted hag ar Chouanerezh:\nEvit an dud a-du gant ar Reveulzi c'hall e oa ur skeudenn mantrus, ar Vretoned o vezañ tud gouez (Victor Hugo en e romant Quatrevingt-treize da skouer) diamzeriet da vat hag hep sklêrijenn spered.\nEvit an dud a-enep ar Reveulzi c'hall e oa skeudenn ar Vretoned hini tud leun a feiz kar d'ar Roue ha d'ar vonarkiezh c'hall prest da vervel raktal evit difenn ar bed kozh (Emgann Kergidu gant Lan Inizan, da skouer)\nAr gwirionez a zo luzietoc'h. Evit un darn ar Vretoned a zegemeras mat penn-kentañ ar Reveulzi dreist-holl er c'hêrioù.\nIstor an darvoudoùAozañ\nFrançois Furet ha Denis Richet, La Révolution française, Pariz, embannadur Fayard, 1973\nMichel Vovelle, La Révolution française expliquée à ma petite-fille, Pariz, embannadur Le Seuil, 2006 (ISBN 2020812452)\nIstor an IstorAozañ\nFrançois Furet, Penser la Révolution française, Pariz, embannadur Gallimard, dastumadenn. « Folio Histoire », 1978 (advoullet e 1985) (1añ embannadur. 1978)\nJean-Clément Martin, Violence et Révolution. Essai sur la naissance d'un mythe national, Pariz, embannadur Le Seuil, 2006 (ISBN 2020438429)\nFrançois Furet, Mona Ozouf hag all..., Dictionnaire critique de la Révolution française, Levrenn 5 : Interprètes et historiens, Pariz, embannadur Flammarion, dastumadenn « Champs », 2007\nHoward G. Brown, Ending the French Revolution: Violence, Justice, and Repression from the Terror to Napoleon. Embannadur Skol-veur Virginia, 2007 (ISBN 9780813927299) (en)\nWilliam Doyle, Aristocracy and its Enemies in the Age of Revolution. Embannadur Skol-veur Oxford, 2009, (ISBN 9780191609718) (en)\nAn Dispac'h gall hag an ArzoùAozañ\nFrançois Souchal, Le vandalisme de la Révolution, Pariz, embannadur Nouvelles Éditions Latines, 1993 (ISBN 2-7233-0476-0)\nPhilippe Bourdin ha Gérard Loubinoux, Les Arts de la scène & La Révolution française, Clermont-Ferrand, Vizille, embannadur Presse Universitaire Blaise-Pascal, Mirdi an Dispac'h Gall Vizille, 2003\nLa Révolution par l'écriture, les Tableaux de la Révolution française une entreprise éditoriale d'information (1791-1817), Clermont-Ferrand, Vizille, embannadur Presse Universitaire Blaise-Pascal, Mirdi ar Reveulzi Ch'all Vizille, 2005 (ISBN 2-7118-4928-7)\nAn Dispac'h gall hag ar skiantoùAozañ\nGuy Barthélémy, Les savants sous la Révolution, embannadur Cénomane, 1988 (ISBN 9782905596314)\nDenis Guedj, La Révolution des savants, dastumadenn Découvertes Gallimard (niverenn 48), embannadur Gallimard, 24 a viz Du 1988 (ISBN 2070530698)\nGoude darvoudoù ar Reveulzi c'hallAozañ\nJean Tulard, Le 18 Brumaire. Comment terminer une révolution, embannadur Perrin, Pariz, 1999.\nFabrice Bouthillon, Nazisme et Révolution : Histoire Théologique du National-Socialisme, 1789-1989, Pariz, embannadur Fayard, 2011, (336 p.) (ouzhpennet al levr ennañ "Et le Bunker était Vide")\nVictor Hugo, Quatrevingt-treize, Embannadur Michel Lévy, 19 a viz C'hwevrer 1874\n↑ Setu perak e vez graet eus an daou devezh-se « Kerzhadenn ar maouezed ».\n↑ Dezrevell enklask torfed sevenet er Châtelet e Pariz war diskuilhadenn an darvoudoù erruet e Versailles e-pad ar 6 a viz Here 1789, 1790, Dielloù broadel.\nAdtapet diwar « https://br.wikipedia.org/w/index.php?title=Dispac%27h_Gall&oldid=1985795 »\nKemm diwezhañ d'an 11 Ebr 2022 da 17:45\nKemmoù diwezhañ degaset d'ar bajenn-mañ d'an 11 Ebr 2022, da 17:45.


Daviin Davis, basketour en e vleud e Roazhon | Site de Rennes, Ville et Métropole\nAccueil › Actualités › Culture, sport & loisirs › Sport › Daviin Davis, basketour en e vleud e Roazhon\n- Mis à jour le mardi 25 octobre 2016\nDaviin Davis, ur basketour amerikan e Roazhon (D. Gouray)\n« I feel good. Mat ez a ar jeu. En em santout a ran em bleud, em spered hag em c’horf » eme Daviin Davis, nevez en em gavet e klub basket Roazhon. Kroget en doa Daviin gant ar basket e Midland, e Texas, pa oa 15 vloaz, goude bezañ c’hoariet football amerikan : « sot e oa va mignoned gant ar basket. A-drugarez dezho am eus dizoloet ar sport-se », emezañ.\nGoude bezañ kuitaet e vro c’henidik en deus Daviin Davis c’hoariet e kluboù basket e Finland ha Latvia. En em gavet eo e bro Frañs 7 vloaz ‘zo hag anavezet en deus meur a glub, a-raok en em gavout e Roazhon en distro-skol : « plijout a rafe din chom amañ e-pad pell, eme an den yaouank. Ur bern raktresoù a zo gant ar c’hlub-mañ ha plijus eo. »\nDarempredoù mat en deus Daviin gant ar c’hoarierien all hag entanet e seblant bezañ gant kêr Roazhon : « bet on o pourmen e kreiz-kêr. Brav tre eo. Ha jentil eo an dud amañ. Bet on ivez o weladenniñ Sant-Maloù. Dispar eo ». Koulskoude, n’en deus ket Daviin Davis kalz amzer da aveliñ e benn rak karget mat eo e implij-amzer. Ret eo mont da embregañ div wech bemdez ha mont a ra kuit ar sportourien da c’hoari e pep lec’h e Frañs alies tre. « Ur gwir vicher eo. Gant ar sport mañ e ranker embregañ muioc’h c’hoazh eget gant sportoù all», a zispleg Pascal Thibaud, gourdoner ar c’hlub.\nA-benn un nebeud bloavezhioù e ranko Daviin Davis chom a-sav gant ar vicher-se. Met raktresoù all a zo gantañ dija. « Sikouret e vez ar sportourien da gemer un hent micherel all, da gaout un diplom gourdoner da skouer », a zispleg Pascal Thibaud. Daviin a blijfe dezhañ chom er vro : « en em santout a ran eus ar vro-mañ bremañ, emezañ. A-benn nebeut e c’houlennin va broadelezh c’hall.»\nURB : ur skipailh en e jeu\nStartijenn a zo gant ar basketerien abaoe m’eo pignet skipailh an URB (Union Rennes Basket) er rummad broadel kentañ. Galvet e oa bet Johann Rathieuville da zont da Roazhon e miz Gouere hag en em gavet eo da heul daou c’hoarier amerikan, Anthony Hill ha Daviin Davis : peadra da reiñ un taol-lañs d’ar skipailh. N’eo ket aet ar maout ganto koulskoude d’ar 16 a viz Here, da geñver ar match a-eneb Souffelweyersheim, skipailh kreñvañ ar c’hampionad. Keloù mat a zo bet abaoe : c’hoariet o deus basketerien an URB digwener d’an noz a-eneb Caen : trec’h eo bet ar Roazhoniz war c’hoarierien Normandi (75-53). «Youl a zo gant ar c’hoarierien pa vez o suporterien en-dro dezho », eme Pascal Thibaud, gourdoner an URB.


41. Staj fin miz Eost 2012\n... koantiz pe louzoù. Ur vicher dibar e Breizh eo bet, krouet diwarni ur mod da vevañ ken dibar all. E mirdi Plougerne e vo kavet displegadennoù e-leizh war an doare da labourat gwechall hag a-vremañ ; graet ...\n42. SKOL-HAÑV 2013\n... : Eus ar Sul 14 a viz Gouere da noz betek ar Sadorn 20, goude pred kreisteiz. E-pad an div sizhun-mañ e vo degemeret ar vugale 6 - 14 vloaz gant o zud. Graet e vo war o zro gant ur skipailh buhezourien ...\n43. Degemer ar vugale\n... amañ evit gouzout muioc'h) Degemeret e vez ar vugale adalek 6 bloaz betek 14 bloaz. Hervez an niver e vo graet daou pe dri rummad ; heñchet e vo ar vugale gant buhezourien stummet ha kinniget e vo ...\n44. Xavier de Langlais\n... Vrezhonegerion” hervez an disklêriadur ofisiel bet graet e 1952, ha neket “ar Vrezhonegerien”, ar pezh a ziskouez splann pouez Langleiz hag ar reizhskrivadur unvan kaset war-raok gantañ.) « War-dro pemzek ...\n45. pennad da lakaat er pennad istor\n... a dud ne oa ket boas o skouarn da glevet brezhoneg komzet war ar maezioù ken, ez eus bet kinniget d'ar stajidi mont da gomz gant tud ar c'hornad. Setu e berr gomzoù emdroadur al labour graet gant KEAV ...\n46. Buhez a-stroll ha dudi\n... pezh o deus graet. - pa vezer ouzh taol, dirak pep a vanne, e-pad un ehan pe ur veilhadeg e tavarn ar c'hamp, (ur seurt oaled aozet ganeomp e-pad an div pe deir sizhun ma pad ar staj), pe c'hoazh er ...\n47. Kentelioù yezh dre liveoù\n... ha div all e deroù an endervezh gant un troc'h un hanter eur etreze. Sachañ a reomp evezh ar stajidi war kement-mañ : al live kentañ a zo graet evit ar re a zo ganto diazezoù ar c'hentañ derez da vihanañ, ...\n48. pennad da lakaat barzh ar pennad istor 2\n... mont da gomz gant tud ar c'hornad. Setu e berr gomzoù emdroadur al labour graet gant KEAV a-hed ar bloavezhioù. Klask a ra KEAV chom an tostan ma c'hall ouzh goulennoù ar stajidi. ...\n49. KEAV a-dreuz an amzer\n... e oa dreist-holl abalamour ne oa ket aezet an traoù evit an emsaverion vrezhon. Goude an eil brezel-bed e chome strobet pep stourm gant heuliadoù ar c’hemmesk drastus oa bet graet etre pep emsaver hag ...\n50. Petra 'vez graet e KEAV ?\nKamp hañv KEAV a vez aozet bep bloaz abaoe 1948. Kinniget e vez doareoù dibar da zeskiñ ar yezh dindan meur a stumm ur prantad stummadur evit ar re a fell dezhe gwellaat o mestroni war ar yezh; un ...\n51. 12. Hag ar boued, penaos e vez graet ? Gallout a reer goulenn boued ispisial ?\n(Diwar-benn ar staj)\nEn ur self e vez servijet ar predoù evel ma vez graet a-hed ar bloaz. War al lec’h e vez fardet ar boued gant ur c'heginer a-vicher. Goulenn predoù vejetarian a c’haller ober, met dav e vo deoc'h lakaat ...\n52. 2. Daoust hag-eñ eo uhel a-walc’h ma live evit gallet bezañ e kamp KEAV ?\n... zo just a-walc’h sikour ar stajidi da gaozeal brezhoneg) met bezañ desket trawalc’h a draoù evit, a-drugarez d’ar staj, gallet en em lakat da gomz. En ur mod all, ma ho peus graet nemet ur bloavezh kentelioù-noz, ...\n53. 4. Pegement e koust ar staj ?\n... vod (sellit ouzh ar rubrikenn « Petra vo graet gant KEAv e-pad ar staj ? » war al lec'hienn). Rankout a rit paeañ an hanter pa’n em enskrivit evit ar staj, an hanter all a baeoc’h pa voc’h e Kastellin, ...\n54. 5. Daoust hag eñ e vez skoazelloù arc'hant ?\n... Graet vez un distaol d'an danvez kelennerien, d'ar gelennerien pe d’ar skolaerien ha d'an Atsemoù. Skivit deomp hag e vo kaset deoc'h ar paperioù a ranker da leuniañ. ...\n55. 7. Klevet em eus e vez degemeret bugale e staj KEAV, daoust hag-eñ eo gwir ?\nBep bloaz e teu bugale da GEAV hag a-viskoazh ez eo bet a-bouez kaout bugale er staj, ur plas brav a vez graet dezhe eta. Gant o zud e rankont bezañ avat. Ne zegemeromp ket ar vugale a zo o-unan hep o ...\n56. Abaoe pegoulz e vez aozet ar staj stummañ gant KEAV ?\n(Diwar-benn an devezh-studi)\nEr penn kentañ e raemp daou zevezh-stummañ, ar sadornvezh hag ar sulvezh. Er bloavezh 1985 e oa bet graet evit ar wech kentañ ha goude e veze graet bep bloaz nemet e-pad ma veze labouret da sevel Geriadur ...\n57. Pelec'h e vezomp degemeret ?\n... Un degemer mat a vez graet deomp. Ur pred a vez fardet deomp er greizenn da greisteiz, priz ar pred a zo e-barzh priz an devezh-studi. ...\n58. Penaos e vez savet ar program ? Penaos e vez dibabet ar brezegennourien ?\n... danvez ha dibab ar brezegennourien a zo evel an daou du eus ar memes pezh… A-wechoù hon eus c’hoant da selaou displegadennoù war ur poent yezh resis abalamour d’ur goulenn bennak a vije bet graet ouzhomp ...\n59. Perak e vez aozet un devezh-studi gant KEAV ?\n... bet laket splann e Yezhadur Bras Kervella zoken… Ha d’an eil, ezhomm ha c’hoant a oa d’anaout a-bep seurt pedagogiezh… Setu, a-ziwar ar soñj-se ez eus bet aozet devezhioù stummañ KEAV a vez graet devezh-studi ...


Nizon - Wikipedia\nNizon a oa ur gumun eus Breizh e Penn-ar-Bed. Ul lodenn eus kumun Pont-Aven eo bremañ.\nUr barrez eus eskopti Kerne e oa Nizon gwechall.\nKrouet e voe kumun Nizon e 1790, hep he zrev Pont-Aven hag a zeuas da vezañ ur gumun distag diouti.\nDekred eus ar 26 a viz Du 1790 war al le ret: e penn-kentañ 1791 e voe graet al le ouzh ar Roue, ar vro hag al lezennoù gant Le Breton, person; nac'het e voe al le gant Guvoel, kure, hag Helegoualc'h, beleg kofesour .\nE 1805 e teuas Pont-Aven da vezañ ur barrez distag diouzh Nizon ivez.\nStaget e voe kumun Nizon ouzh kumun Pont-Aven e 1954, d'ober ur gumun vras hepken.\nIliz-parrez kozh Nizon\nEn XXvet kantved e oa bet ar barzh Xavier Grall o vevañ e Nizon, e dibenn e vuhez.\nKervarker (Théodore Hersart de la Villemarqué), dastumer Barzhaz Breizh, a voe savet e Nizon e 1815, e kastell ar Genkiz. E Nizon ivez emañ maner Rustefan, a zo meneget e-barzh "Jenovefa Rustefan", ur werz a gaver e Barzhaz Breizh.\n↑ Kristof Jezegoù, Hor Bro e-pad ar Revolusion, Ti-moullañ Ar Bobl, Karaez, 1915, pajennoù 52 ha 53\nAdtapet diwar « https://br.wikipedia.org/w/index.php?title=Nizon&oldid=1753819 »\nDernière modification le 4 Gou 2017, à 07:19\nKemmoù diwezhañ degaset d'ar bajenn-mañ d'an 4 Gou 2017, da 07:19.


Hanter-kant vloaz zo, ganedigezh Skol an Emsav, deroù ur stourm nevez evit ar brezhoneg? – Dispak\nPublished on 04/09/2019 04/06/2020 by Tomaz Laken\nAr bloaz-mañ e vo lidet gant Skol an Emsav (SAE) he 50 vloaz. Lukian Kergoat, bet kelenner e skol-veur Roazhon 2 hag ezel eus SAE, a zegas da soñj istor ar strollad deomp.\nE ranker lâret, an Emsav, ar stourm evit ar yezh, ar brasañ a zo bet, d’an amzer-se e oa.\nDiwar betra ‘oa bet ganet SAE ?\nSkol an Emsav a oa ganet e gwirionez diwar un darzhadenn eus ur framm all a oa, a oa ur framm kelenn dre lizher dreist-holl, a oa SADED1. Doare mont en-dro SADED na blije ket kalz d’ar re yaouank a oa deuet e-barzh ha diwar an dra-se e 1969 ez eus bet ur seurt tarzhadenn. Dek ha pevar-ugent dre-gant deus an dud zo aet er-maez. Ha gant ar re-se eo bet ganet Skol an Emsav.\nPeseurt mod ‘oa c’hoarvezet an traoù ?\nE 1969 ‘oa an dra-se. Bez’ oa kreizennoù eus SADED a oa anvet ESB, Emsav Stadel Breizh. Setu an daou a yae asambles, ar framm kelenn hag ar framm « politikel » en ur mod. Kreizennoù a oa, ne oa ket kalz met un nebeud a oa. E Brest e oa unan, a oa stag eus Kastellin, e lec’h ma oa Gi Etienne2, unan eus pennoù bras SADED. Me ‘oa e-barzh kellig Brest-Kastellin, asambles gant Erwan Kervella3 da skouer, Reun ar Glev4, hag un nebeud re all. Ne oamp ket gwall niverus. Hag ar bloavezh-se, war-dro Pask, ‘oa bet un diviz etre ar re a oa e penn Emsav Stadel Breizh, ar re a skrive e-barzh ar gelaouenn Emsav, evit klask goût peseurt emzalc’h kaout dirak ar re a c’houlenne kaout brezhoneg e-barzh ar skolioù dre vras (skolioù, skolajoù, liseoù, skolioù-meur).\nHag aze ‘oa deuet ar c’hlozadur e oa arabat lakaat brezhoneg e-barzh ar skolioù peogwir e oa tennañ he nerzh dispac’hel digant ar yezh. Ha ni e Brest e oa bet goulennet ganeomp, peogwir e oamp studierien, skignañ traktoù, er skol-veur, evit lâret e oa arabat kaout brezhoneg e-barzh ar skol-veur ! Setu-ni ne oamp ket a-du tamm ebet ha diwar an dra-se, eo aet ar re gentañ er-maez deus ESB-SADED, re kellig Brest-Kastellin. E gwirionez, re Vrest e-keñver Kastellin. Re Vrest zo aet er-maez, me zo aet er-maez, Erwan Kervella zo aet er-maez…\nPetra zo kaoz ne oac’h ket ali gant tud ESB-SADED ?\nEvit tud ESB-SADED e oa arabat lakaat ar brezhoneg e-barzh ar framm gall. Ar raktres a oa krouiñ ur framm e-kichen ha bep un tammig e teufe hennezh da vezañ kreñv a-walc’h evit kemer plas egile. Ni a oa studierien dreist-holl, e darempred gant studierien all, hag a wele mat, lakaat brezhoneg e-barzh ar skol-veur pe e-barzh ar skolioù, forzh pegen bihan e oa ar plas, a lakae memes tra un toullad tud da vezañ kizidikaet eus ar yezh hag eus stad ar vro. E-touesk ar re a heulie ar c’hentelioù brezhoneg e Brest da skouer – ha koulskoude n’heller ket lâret e oa ur gwall zispac’her ar chaloni Falc’hun – e-touesk ar re-se memes tra ‘oa ur spered a gase an traoù war-raok. Ouzhpenn-se, bez’ ‘oa ur strollad politikel da neuze, en doa un tamm levezon war bed ar studierien, a oa an UDB. Bez’ ‘oa kalzik studierien a oa e-barzh an UDB, gwerzhet e veze Le Peuple Breton e-barzh ar ru. Erfin, nerzh a oa. Darempredoù ‘oa gant ar re-se ivez.\nNeuze diwar an dra-se ez eus bet un troc’h, un troc’h kentañ. Ha goude-se ar choaz hon oa graet-ni a zo bet graet e gwirionez gant dek ha pevar-ugent dre-gant eus an dud e kendalc’h ESB-SADED. Ur c’hamp a oa e-pad an hañv, hag e-pad ar c’hamp-se eo tarzhet an traoù5. Me ne oan ket ken peogwir ne oan ket e-barzh ken, neuze n’em oa ket da vont.\nPenaos ‘oa bet soñjet an traoù er penn kentañ ?\nA-raok e laboure ESB-SADED e daou vod, ar framm politikel skoret ouzh ar framm kelenn, pe ar c’hontrol. Pa int aet er-maez, ar re a zo aet er-maez o deus klasket sevel un dra bennak heñvel a-walc’h. Skol an Emsav ar framm kelenn hag Emsav ar Bobl Vrezhon (EBV) ar framm politikel, tamm pe damm. Ar framm politikel bep un tammig zo aet war zizeriañ, peogwir eo bet splann e oa dibosubl kas ur raktres ken ledan war-raok, hag an obererezh war dachenn ar stourm evit ar yezh eo a zo kreñvaet.\nMe n’on ket bet e-touesk ar re o deus krouet Skol an Emsav peogwir ne oan ket e-barzh SADED ken. Adkavet em eus ma mignoned kozh pa oan deuet da Roazhon ur bloaz war-lerc’h…\nPetra ‘oa tro-spered tud SAE ?\nE 1970 on deuet e-barzh Skol an Emsav en-dro. Hag adalek 1970, war an dachenn sevenadurel hon eus klasket ober un tammig ar c’hontrol eus pezh a rae SADED. Tud SADED a soñje dezhe e oa dav kinnig kentelioù war al live uhel, evit krouiñ ur seurt intelligentsia ar yezh vrezhonek. Ha bep un tammig goude-se, honnezh eo he dije bet levezon war ar bobl. Un tammig mennozh Gwalarn e oa an dra-se ivez. Krouomp ul lennegezh splann ha kaer, hag ur wech ma vo un dra ken brav, ar re all a zeuio da heul.\nPadal Skol an Emsav zo aet kuit diwar ur soñj all. Diwar an diazez eo e oa dav labourat, e-touesk ar re na ouient netra pe ar re o doa c’hoant deskiñ. Setu rouedadoù kentelioù-noz zo bet savet un tammig pep lec’h ha kreizennoù eus Skol an Emsav zo bet savet bep un tammig ivez. Goude pemp pe c’hwec’h vloaz e oa diazezet Skol an Emsav war Breizh a-bezh. Bez’ ‘oa kreizennoù e pep lec’h. Bez’ ‘oa e Naoned, e Brest, e Karaez, e Kemper, bez’ ‘oa en Oriant. Kement kêr vras a oa he doa ur greizenn eus Skol an Emsav. Ur bloavezh ‘m oa graet ur gartenn vihan eus brasder ar c’hreizennoù hag ar greizenn vrasañ, ‘m eus soñj, a oa amañ e Kemper. Amañ oa ar muiañ a dud.\nSkol an Emsav, pa oa e Roazhon c’hoazh er penn kentañ, n’he doa ket dilezet penn-da-benn memes tra ar raktres da stummañ war ar brezhoneg war al live uhel. Bez’ ‘oa ur skipailhig a oa kroget da soñjal e-barzh dornlevrioù war meur a zanvez. Francis Favereau en doa labouret war un dornlevr deskiñ ar yezh hag a oa bet embannet gant Skol an Emsav a soñj din. Tangi Louarn en doa labouret war an ekonomiezh ma ‘m eus soñj mat. Ivon ar Gag, paotr Skrigneg, en doa labouret war ar matematikoù. Me ‘m oa labouret war un dornlevr geologiezh. Al levrenn gentañ zo bet embannet gant Hor Yezh, e penn kentañ ar bloavezhioù 70. Francis en doa savet un dibab testennoù evit kaout kentelioù uhel war ar yezh. ‘Mod all zo bet embannet ul levr all, ul levr deskiñ, gant Skol an Emsav ivez, graet gant Mona Bouzec-Cassagnou, ur plac’h deus Rieg hag a zlee ober stajoù kostez Rieg. Mod all e-barzh ar c’hentelioù-noz e veze graet gant levr Per Denez a oa bet embannet d’ar mare-se6.\nSetu Skol an Emsav lañset gant kreizennoù un tammig pep lec’h a rae a bep seurt traoù. Graet e veze kentelioù-noz. Ha da gement vakañsoù a oa e veze stajoù. Bez’ oa staj Nedeleg, staj Pask, staj bras an hañv. Ha diwar an dra-se e veze stummet kalzik tud memes tra. Stourmet e veze evit kaout un toullad traoù arouezius ivez e-giz ar chekennoù brezhonek kentañ. Ar re-se a oa bet deut a-benn da gaout anezho gant un ti-bank met goude-se lakaat anezho da vezañ degemeret gant ar stalioù a oa un afer all, pe gant an tier-gar. Gant frammoù ar Stad eo bet an diaesañ. Stourmoù e-giz-se zo bet. Kaout panelloù brezhonek ivez a veze goûlet…\n> Adkavit eil lodenn ar pennad e penn kentañ miz Here 2019 !\n(pennad-kaoz bet enrollet gant Tomaz Laken e Kemper e miz Eost 2014)\nSkeudennoù : Lukian Kergoat o kemer ar gaoz e-kerzh Dael (emvod-meur) SAE ar bloaz 1980, ha logo kozh SAE © Dielloù Skol an Emsav niverelaet gant Kreizenn Dafar Sevenadurel Keltiek (KDSK) Sant-Ervlan.\n1 Strollad an Deskadurezh Eil Derez.\n2 Gi Etienne (1928-2015), anavezet evit bezañ krouet an ti-embann Preder e 1958.\n3 Erwan Kervella (1949-1984), treser, bet e-mesk skolaerien gentañ Diwan.\n4 Reun ar Glev (1922-2008), Yezhoniour, geriadurour. E oberenn vrudetañ : Dictionnaire classique français-breton, Al Liamm, 1983.\n5 Staj Mur, e miz Eost 1969, hervez pennad Tangi Louarn, « Skol an Emsav, histoire d’une résistance », Le Peuple breton, C’hwevrer 2017.\n6 Brezhoneg Buan hag Aes, Omnivox, 1972. Gwelet ivez Mélanie Jouitteau, « Studiadennig war plas ar merc’hed evel m’emaint skeudennet el levrioù pedagogel brezhoneg », Al Liamm, n°403. 2014.\nAdkavit Lukian Kergoad ha Lena Louarn e-barzh podkastoù an abadenn Pikous-Dibikous… War Radio Kreiz Breizh, Radio Bro Gwened, Arvorig FM, Radio Kerne-Naoned ha www.radiobreizh.bzh\nEil lodenn an atersadenn a vo embannet ganeomp e penn-kentañ miz Here 2019.\nPeotramant c’hoazh e-barzh niverenn 427 ar gelaouenn Bremañ.\nBreizh, Istor, Memor, Poent zo betBreizh, Brezhoneg, Emsav, Istor, istor Breizh, Kentelioù, Lukian Kergoat, Skol an Emsav\nPrevious Previous post: Ar sevenadur arallreviat, un ijinadenn eus ar Grennamzer\nNext Next post: Darvoudoù e brezhoneg evit devezhioù europat ar glad


Mervent Afrika - Wikipedia\nAdalek 1884 betek 1915 e oa hec'h anv Mervent Afrika Alaman (Deutsch-Südwestafrika, DSWA), un drevadenn eus an Impalaeriezh Alaman. Tapet e voe gant Suafrika (en anv Impalaeriezh Breizh-Veur) da-geñver ar Brezel-bed kentañ.\nGoude ar brezel eo bet fiziet gant Kevredigezh ar Broadoù ar merañ eus ar vro-se e Suafrika, gant an anv Mervent Afrika.\nGoude an eil brezel-bed e nac'has Suafrika treuzkas ar meradur-se d’ar Broadoù-Unanet.\nE 1966 e tisklêrias Emvod-Meur ar Broadoù-Unanet n'he doa gwir ebet ken Suafrika da verañ ar vro, hag e 1971 e oa dilezenn dalc'h Suafrika warni. E 1968 e voe degemeret an anv Namibia gant ar Broadoù-Unanet.\nA-benn ar fin, goude meur a dabut etre ar Broadoù-Unanet ha Suafrika, hag ur gouvrezel renet gant ar SWAPO, e teuas ar vro da vezañ ur vro dizalc'h e 1990, gant an anv Republik Namibia. Porzh Walvis Bay, un enklozenn, n'eo bet enframmet enni nemet e 1994.\nAdtapet diwar « https://br.wikipedia.org/w/index.php?title=Mervent_Afrika&oldid=1481329 »\nKemmoù diwezhañ degaset d'ar bajenn-mañ d'an 4 Ebr 2013, da 23:23.


Buhez ar Zent. pages 304, 305, 306. Encyclopédie Marikavel.\npages 304, 305, 306\nPevare devez warn-ugent a viz Ebrel\nAl laer deou\nKreiste hag eun dra bennak a c'bell bezan.\nE-tal Jeruzalem, war mene Kalvar, ter groaz a zo en o zav ha tri den a varv warneze. Jezuz a zo ouz ar groaz kreiz; daou laer a zo ouz an diou-all. Pa welas ar C'hrist an dismeganz grêt d'ezan, e reas ar beden-man : «Ma Zad, pardonet d'eze, rak n'ouzont ket petra reont.» Lavaret en devoa kentoc'h : « Pedet evit ar re a ra brezel d'ac'h. » Heuilh a ra e-unan ar c'henteliou a roë d'ar re-all. Pedi a ra, n'eo ket hepken evit ar zoudarded a stagas anezan ouz e groaz, mes evit an dud fall eus an holl amzeriou a lakas e stagan, hag evit an daou a oa a bep tu d'ezan.\nE beden ne zaleas ket da vezan selaouet. Ar Judevien, e traou ar groaz, a oa lorc'h enne : « Ab ! ah ! emeze, en eur grusan o diskoa, te hag a ziskar Templ Doue hag a zav anezan en e zav en tri devez, en em zalv da unan 'ta ! Mar dout Mab Doue, diskenn eus ar groaz ! »\nPennou-bras Jeruzalem a youc'he war eun ton gwapas : « Salvet en deus ar re-all, ha n'eo ket goest d'en em zalvi e-unan. Mar' deo ar C'hrist, roue Israël, ra ziskenno eta eus ar groaz, ha neuze ni a gredo ennan. »\n¨Ar zoudarded o-unan, goude bezan rannet etreze e zilhad, a c'hoarze gantan c'hoaz : « Mar dout roue ar Judevien, emeze, en em denn eus al lec'h-ze. » Hag e kinnigent d'ezan ar myrrwin neoaketbet falvezet gantan evan.\nEus an daou laer, unan, da vihanan, a veskas al leou-douet gant re ar bobl : « Mar dout ar C'hrist, emezan en em zalv ha salv ac'hanomp ganit ! »\nHa Jezuz ne lavare ger.\nAr sioulded-ze hag ar beden en devoa grêt evit e vourrevien hag a denereas kalon al laer deou, a skandalas al laer kle : « Te, emezan, n'az peus aon ebet rak Doue, war digare m'out kondaonet d'ar maro ! Ni, ne c'hoarve ganimp nemet ar pez a zo dleet, mes heman n'en deus grêt drou-ebet. »\nHag e lavare, gant eur vouez glac'haret, abalamour d ar vue fall en devoa renet hag abalamour d'ar maro estlammus a laked Jezuz da c'houzanv : «Otrou, ho pezet sonj ac'hanon, pa vefet digouezet en ho rouantelez ! »\nHa Mab Doue a respontas : « En gwirione, m'hen lavar dit; hirie, zoken, e vezi ganin er baradoz. » Rouantelez Jezuz-Krist a zo eta o vont da zigeri; eun heur-all bennak c'hoaz, hag ar maro o dougo, an eil hag egile, da vro an erusted.\nEn eun hunvre, al laer a zo grêt eur zant anezan ha laer betek penn, herve ger koant sant Augustin, en deus gouezet kaout au tu da laerez, zoken, ar baradoz.\nEus an eil islonk (1) en egile\nI. — Kouezan reomp en islonk ar pec'hejou : pec'hejou eneb Doue; pec'hejou eneb d'hon nesan; pec'hejou eneb d'imp hon unan; pec'hejou hon yaouankiz; pec'hejou hon oad gwellan; pec'hejou hon c'hozni.\nIL — Eus islonk ar pec'hejou e kouezomp en islonk ar reuz. Ar pec'her eo an den ar muian reuzeudik a zo war an douar; n'eus nemet eun neuden o viret outan da gouezan war e benn en ifern; debret eo e spered; krignet eo e galon; dizec'han 'ra war e dreid.\nIII. — Gwellan 'zo, eus islonk ar reuz e kouezer en islonk an drugare. Kalon an Otrou Doue a zo troet bepred warzu e vugale eo an truesan o doare; ouz eur gammed a reont etrezek d'ezan, e ra kant da vont etrezek d'eze.\nDiskouez a ra e c'halloud war an douar-man, e justis, e furnez, mes diskouez a ra, dreist-oll, e drugare.\nHen eo ar Pastor mat, a red da glask an danvad dianket, ha p'en deus e gavet, a zoug anezan war e skoa da zont d'ar gêr.\nHen eo Tad ar mab prodig, n'eus peuc'h ebet ken na wel e vab dizro, ha kemeret gantan ar renk en devoa, arôk m'oa et eus ar gêr !\nHen eo an Hini a lavare ' zo muioc'h a levenez en nenv, pa weler cur pec'her o tizrei war an hent mat, evit pa weler naontek ha pevar-ugent o terc'hel war an hent-se.\nHen eo an Hini a lake al laer deou da gentan war roll ar zent. Goude kemend-all a desteniou, piou a c'hellfe kaout aon da chom heb e bardon ! Abyssus abyssun invocat ; eus an eil islonk e kouezer en egile; eus islonk ar pec'hed e kouezer en islonk ar reuz; hag eus islonk ar reuz, en islonk an drugare !\n(1) Islonk, abîme, en galleg.


Delwenn Anjela Duval war blasenn ar C'Houerc'had\nRoland Carrée kizeller.\nAr gevredigezh sevenadurel « Chas Plasenn Anjela-Duval » zo gant ar c'hoant dastum arc'hant awalc'h evit dont a benn da sevel un delwenn en enor da Anjela, a vent dezhi war greiz plasenn ar C'houerc'had. Anjela Duval, aet d'an anaon tregont vloaz 'zo.\nGant ar spi e vo brokus ha brokusoc'h c'hoazh an dud 'b'ar vro !\nRak labour ar piker mein 'zo hir-padus ha poanius awalc'h. Ret mat e vo paeañ anezhañ !\nBremañ gant ma lakao pep hini e damm, tamm ha tamm e vo kizellet Anjela en un tamm 'barzh ur maen-greun o tont eus an Uhelgoad.\nHo chekenn a zo da gas d'ar gevredigezh « Chas Plasenn Anjela-Duval », 4 plasenn Louis-Massignon, 22420 Ar C'houerc'had.\n(Goulennit ur guitañs evit un didennadur kemedel a 66 %).\nGant va gwellañ gourc'hemennoù,\nAnna Jaouen, sekretourez ar gevredigezh «Chas plasenn Anjela-Duval»\nAl lid en enor da Anjela a vo dalc'het d'ar sul 6 a viz Du 2011, er C'houerc'had.\n(Anjela zo aet d'an anaon d'ar 7 a viz Du 1981).\nRoland Carrée, a orin eus Loudieg, a zo ar c'hizeller.\n23033_2.pdf Paperenn dastumadenn arc'hant evit un delwenn en enor da Anjela Duval. Source : Kevredigezh Chas Plasenn Anjela-Duval\nCe charabia ne fait honneur, ni à A.Duval, ni à la langue bretonne, ni à la Bretagne. Il vaudrait mieux se renseigner et être corrigé avant d'écrire\nun tel texte....... Surtout quand on veut faire des adeptes d'un projet qu'A.Duval, elle-même, n'aurait sans doute pas souhaité....


Journal de Renaud Camus, dimanche 22 août 2021\ncréée le dimanche 22 août 2021, 12 h 22\nmodifiée le dimanche 22 août 2021, 12 h 25Plieux, dimanche 22 août 2021, onze heures du matin. J’étais seul ce matin au monument aux Morts, pour la première fois depuis longtemps. Ce mouvement ~~~ ~~~~~~ ~~~~~~~~~~~ ~~~~. ~~~~~ ~~~ ~~~~~~~~ ~~~~~~~~~, ~~~~ ~~~~ ~~ ~~~~ ~~~~~~~~, ~~~~~~~ l’avoir abandonné. Mon ~~~~~~~~~~ ~~~~~ ~~~ ~~~~~ ~~~~ ~~~ ~~~ ~~~~~~~~~~ ~~~~~~’~~ ~~~ ~~~~~~~~~~ ~~~~~~~~~ ~~~~~~~~~~~~~~~. ~~~ ~~ ~~ ~~’~~~~~~~~~ ~~~~~~~~~ ~~~ ~~~~~~~ ~~~~, ~~~ ~~~~~~~-~~-~~~, ~~~ ~~’~~ ~~~~~ ~~~~ lieu, au moins ~~~~~ ~~~~, ~~~ ~~~~~~~~~~ ~~~-~~~~~, — ~~~~~~~~ ~~~, ~~~~~~ ~~’~~~~ ~~~ ~~~~~ ~~~ ~~~~~ ~~~~~~~~~, ~~~ ~~~~~ ~~~~~~~~~~~~~~-~~~~~~~~~~~~ ~~’~~~~~~~~ ~~~~~~~, ~~~~~~ ~~~’~~~ ~~’~~ ~~~~~~~~~ ~~~~~ ~~~~~~~ ~~~~ lustres, et de ~~~~~ ~~~~~, ~~’~~~~~~~ ~~~~~ ~~~~~ ~~~’~~~ ~~~~ ~~~~~~~~~~~~~ ~~~~~ ~~~ ~~~~~.\nIl ~~’~~ ~~~~~ ~~~~ ~~~~~ ~~’~~~~~~~~~~~ ~~~ ~~~~~~~. ~~~~~~~ ~~~~ ~~~~~~~~~~ ~~~~~~~~~ ~~~~~~~ ~~~~~ ~~~~~ ~~~~~ propre effacement, comme ~~~~ ~~~ ~~~~~~~~~ ~~~~~~~ ~~~ ~~~ ~~~~~~ ~~~~~~~ ~~~~~ ~~~’~~~~ ~~~ ~~~~~~~~ ~~~~ ~~~~~~ ~~ ~~’~~~~~~~ ~~~~~~~~. ~~~~~ ~~’~~~~ ~~~~~ ~~~ ~~~~~~~ ~~~ ~~~~~ ~~~~~ ~~~ ~~~~~~~ : « Père, ~~~~~, ~~~~~~~~~~-~~~~~, ~~~~ ~~~~ ~~~ ~~~~~~~ ~~~~ ~~~ ~~~’~~~~ ~~~~~ ». ~~~ ~~’~~~~ ~~~ ~~~~~~~ ~~~~ ~~~ ~~~’~~~~ ~~~~~, ~~’~~~~ ~~~~ ~~~~~ ~~~~~~~ ~~~~ ~~~~~~~~~ ~~~~~~ ~~~~~~~ il ne l’a ~~~~, ~~~~~ ~~~~ ~~~~~~ ~~~~~~ ~~~ ~~~ ~~~~~~~~~~ religieuse.\nJe ~~~~~~~ ~~~ ~~~~~~ ~~~’~~~ ~~~~~~~ ~~~~~~~-~~~~~~-~~~~ ~~~~~ ~~~~~ ~~~~ ~~~~~~~ ~~~~~ ~~~~~~~~~ ~~~~ ~~~~~ ~~~~~~~~~~~~~~. ~~’“~~~~~~~~~~~~” ~~~~~ ~~~ qu’elle vaut, et ~~~~~~~ ~~~ ~~~~~ ~~~~~ ~~~~~~ ~~~~~ ~~~ ~~~~~~~ ~~~~ ~~~~~~~~~. ~~~~~ ~~~~~~ ~~~ ~~~~~~~ ~~~~~ ~~~’~~~ ~~~ ~~~~~~ ~~~~~~~~~~~~~~ ~~~ ~~~ ~~~~~~. ~~~ ~~~ ~~~~ ~~~~ ~~~~~ le cas, comme ~~’~~~ ~~~~~~~~~ ~~ ~~~ ~~~~~~~, ~~~ ~~~~~ ~~~~ ~~~ ~~~~~~~~ ~~~ ~~~~ ~~~~~~~~~ ~~~ ~~~~~~~~~~ ~~ ~~~~ ~~~~~~~~~~~ ~~~~~ ~~~~~~ ~~~~~ ~~~~~~~~~~~~ ~~~~ ~~~~~~~~ ~~~ ~~~~~~~~~~. ~~~ serait comme reprocher ~~~~ ~~~~~~~~ ~~ ~~~ ~~~~~~. ~~~ ~~~~~~~ ~~~~~~ ~~~~~~~~~~ ~~~~ ~~~~~~~~~ ~~ ~~~ ~~~~~~~~~ ~~~~~~~ ~~~~ ~~~~ ~~~~~~ ~~~ ~~~~~~~~~~ ~~~ ~~’~~~~~~~~~ ~~~~~ ~~~ ~~~~~~~~~~~, ~~~ ~~~~~~~ et le chantage, ~~~~~~ ~~~~ ~~~~~~~~ ~~~ ~~~~~~ ~~~~ ~~~~~~~, ~~~~ ~~’~~~~~~~~~ ~~~~~~~~~~ ~~~~ ~~~~~~~ ~~~ ~~~~ ~~~~~~~ ~~~ ~~~’~~~ ~~~~ ~~ ~~~~~~~ ~~ ~~~~~ (~~~~~ ~~~~~~~ ~~’~~~~~~~~ Nineteen Eighty-Four). L’hébétude n’est pas ~~~ ~~~~~~ ~~~~ ~~~~~~~~ ~~~~~ ~~~~~~ ~~~~ ~~~~~~~~~~ — ~~~ ~~’~~~~~~~~~~ ~~~ l’hébétude.\nL’essentiel ~~~ ~~~ ~~~’~~~ ~~~~~~~~~ ~~~~~~~~ ~~~ ~~~~~~~~ ~~~~~~ ~~~ ~~~~~~~~~~ ~~~~~~~~~ ~~~~~~~~~~~~~~~ ~~’~~~~ La Dépossession, naturellement. Hélas ~~~~ ~~~~~~~~~ ~~’~~~~~~~~ ~~~ ~~~~ ~~~~~~~~~~ ~~~ ~~~~~~~~ ~~~ ~~~~~~~~ : ~~’~~~~ ~~~~~ ~~~~~~ ~~~~ ~~~ ~~~~~~ ~~~ ~~~ ~~~’~~~ ~~~~~~~~~ ~~~~~ ~~~~~ ~~~ ~~~~~~ (~~~~~ ~~~ finir avec ce ~~~~ ~~~ ~~~~~~ ~~~~~~ ~~ ~~~~~) ~~’~~~~~~~~ ~~~~~~~~~~~~~, ~~’~~~~~~ ~~~~~ ~~~~~~ ~~~’~~~ ~~~ ~~~ ~~~~~~ ~~~~~~~~~~~~~ ~~~~ ~~~ ~~~~~ ~~~~~ ~~~’~~~ ~~~~~~~~~~~~ ~~~ ~~~~ ~~~~~~~~~~ ~~~~~~~~~~~~ ~~~~~~~~~ retarder ou réduire ~~ ~~~~~ ~~~ ~~~~~~~~. ~~~ ~~~~~~~~ ~~~ ~~~~~~ ~~~~ ~~~~~~~~~~~~~ ~~~~~ ~~~~~~~~~~~~~ ~~~~~~~~~~, ~~~~~~~~~, ~~~~~~~~~~~ — ~~~ ~~~~~ ~~~~~~~~~~~~ ~~~~ ~~~~~~~~~-~~~ ~~~~ ~~~~ ~~~~~~~~ insurmontables.\nAh ~~~ ~~~~~~~~~~ ces châtelains du XVIIe ~~~~~~~ ~~~~ ~~~ ~~~~~~~~~~ ~~~~~~~~~~~ ~~~~ “~~~~~~~~~~~~”, ~~~ ~~~~ ~~~~~ ~~~ ~~~~~ ~~~~~, ~~~ ~~ ~~~~~~~~~~~~~~~~ ~~~~~ ~~~~ ~~~~~~~~ ~~~~~~~~~. ~~~~~ ~~~ ~~’~~~ ~~~~ ~~~ ~~~~~.\nvoir l’entrée du dimanche 22 août 2021 et ses 3 images dans Le Jour ni l’Heure


Publié le 8/02/13 13:20 -- mis à jour le 00/00/00 00:00\nAn AFB-EKB a zo a-du penn-da-benn evit goulenn ur chadenn Pellwelerezh diyezhek (galleg-brezhoneg) da dalvezout evit ar sellourien war Breizh a-bezh. Nec'het groñs eo gant an plas dister roet d'ar Brezhoneg er programmoù, un dismegañs e-keñver al lezennoù etrevroadel kempennet evit reiñ doujañs ouzh liesterzh ar yezhoù.\nAbalamour da se, goulenn a reomp gant an dud, arruet skuizh gant ur vezh sorse, mond niverus dirag an ti France3 Naoned, Brest ha Roazhon d'ar sadorn 9 a viz c'hwevrer.\nRe bell eus Brest ha Roazhon emaon o chom med ganeoc'h e vo ma spered. Ur chadenn diyezhek dioustu !!! Red eo stourm evit ar yezh beteg an trec'h. Hep brezhoneg, Breizh ebet.


Etnolouzaouaerezh war an dachenn – Blog Brezhoneg Bro-Vear\nLabour (ha plijadur !) zo en hañv-mañ. Nevez-geveleret eo Hent Don gant ar gevredigezh Herborescence (Laurent Gall) evit serriñ anvioù ar plant hag an implijoù a vije dioute gwechall. Pal al labour-se : sevel un atlas evit Breizh-Izel en he fezh.\nAsambles gant Laurent e oamp bet an deiz all ti Lusieñ Minous, o chom e « Porzh an Ifern » en Trezelan. Komzet hon oa deus a-bep-sort « louzoù » dezhañ, en ur ober un tamm tro ‘ba ar jardin. Ha klevet traoù kaer.\nDa skwer en devoa diskwelet dimp ul louzaouenn hag a vez graet « ieul » diouti (Silene latifolia, compagnon blanc). A-hervez e c’hoarie ar vugale gante gwechall, c’hwezhañ a raent er fleurenn d’ober ur pif. Roet en devoa dimp ivez lesanv ar yeot-onkl : « lostoù kezeg kours ». Menel a ra traoù da dastum war an dachenn c’hoazh…\nEvel ur miltamm bras an hini eo en gwirionez. Pep den en deus derc’het soñj deus un tamm anezhañ. Lusieñ da skwer n’en deus ket derc’het soñj nemeur deus anvioù ar fleur bihan a vez kavet war ar c’hleuzioù. E-kichen ma mamm-gozh he deus. Lusieñ, eñ, zo un tamm mat akuitoc’h war anvioù al louzoù a vez kavet er parkeier. Gant Janig am eus klevet nevez zo anvioù all c’hoazh ha n’em boa ket klevet na gant Lusieñ, na gant mamm-gozh…\nSe zo kaoz ac’hanta e vanka dimp mont da welet bremañ ar muiañ a dud ma c’hallomp. N’hon eus ket kalz a amzer ken dirakomp. A-benn 5-10 vloaz e vo aet al lodenn vrasañ deus ar reoù a oar bern traoù, evel ma mamm-gozh ha Lusieñ. An amzer a dro, an Ankou a sko, gouez d’egile. Ar pezh na vo ket dastumet a vo kollet da viken.\natlas, Herborescence, Laurent Gall, plantennoù